Sajat Buka Akaun IG Baru, Guna Nama Nur Sajadiah

Baru-baru ini, akaun Instagram milik usahawan kosmetik Nur Sajat yang menggunakan nama @nursajat23 tidak temui. Tidak dapat dipastikan sama ada akaun tersebut telah dinyahtifkan atau sebaliknya.

Susulan kehilangan akaun tersebut, seorang pengguna media sosial mendedahkan akaun Nur Sajat telah dipadam oleh pihak Instagram selepas mendapat laporan daripada pengguna lain. Akaun tersebut dipadam kerana didakwa gagal mematuhi panduan media sosial tersebut.

Namun, beberapa hari lalu Sajat kembali dengan akaun baru dengan menggunakan nama Nur Sajadiah. Perkara tersebut dikongsikan oleh kekasihnya, Coach Yin menerusi akaun Instagramnya.

Menerusi perkongsian terbarunya, Sajat mengatakan pasti ramai netizen di luar sana yang merinduinya.

Baru saja beberapa hari, akaun Instagram menggunakan nama @nursajadiah itu sudah mempunyai jumlah pengikut 43 ribu orang.


“Kain Tudungnya Mungkin Murah, Tapi Maruahnya Mahal”

Baru-baru ini, menerusi Instagram, Pencetus Ummah Amin berkongsikan kepada netizen kisah seorang wanita yang syahid kerana mempertahankan hijab diatas kepalanya biarpun nyawanya diancam.

Perkongsian tersebut ternyata membuka mata orang ramai dimana kisah tersebut menggambarkan tingginya ketakwaan wanita itu yang sanggup sakit ditembak zionis Israel daripada diseksa Allah dalam neraka kerana mambuka hijab.

BACA: “Tudung Itu Mahal Harganya Di Akhir Zaman” – PU Amin

“Rasulullah s.a.w. bersabda dalam hadis yang diriwayatkan oleh Abu Hurairah, yang bermaksud: “Ada dua golongan dari ahli neraka yang belum pernah saya lihat keduanya itu:

1. Kaum yang membawa tali seperti ekor lembu yang mereka pakai buat memukul orang (penguasa yang kejam).

2. Perempuan-perempuan yang berpakaian tetapi telanjang, yang cenderung kepada perbuatan maksiat dan mencenderungkan orang lain kepada perbuatan maksiat, rambutnya sebesar boggol unta (atau wanita tidak bertudung ) . Mereka ini tidak akan boleh masuk syurga, serta tidak dapat akan mencium bau syurga, padahal bau syurga itu tercium sejauh perjalanan (Riwayat Muslim),” tulisnya.

Diruangan komen, rata-rata netizen mengatakan perkongsian oleh PU Amin itu menimbulkan keinsafan untuk terus istiqamah dalam berhijab dan dapat dijadikan pengajaran kepada semua.


Ini Pesanan Sinis Bapa Emma Maembong Buat..

Kecoh mengenai tindakan Emma Maembong mengesahkan buka tudung diperkatakan, bapa Emma, Ismail Embong pula memberikan kenyataan umum mengingatkan wanita menjauhi lelaki yang membuka aib seorang wanita.

Pesanan sinis yang dimuat naik di laman Facebook itu menimbulkan tanda tanya kepada netizen, hingga timbul dakwaan mengatakan peringatan berbentuk sindiran itu ditujukan buat Syed Abdullah.

Tulis Ismail lagi, lelaki yang membuka aib seorang wanita adalah manusia bertopengkan iblis yang sering berusaha untuk memecah belahkan umat Islam dan keluarganya. Mendalam sungguh luahan hati bapa Emma.

Di ruangan komen pula, ramai menitipkan doa dan nasihat buat Ismail agar terus kuatkan semangat mendidik anak gadisnya agar tidak terpesong. Ramai juga turut bersimpati dengan luahan sayu Ismail.

Apapun kami sendiri tidak pasti maksud tersirat disebalik kenyataan bapa Emma. Semoga bapa Emma kuatkan semangat dan tabah mengharungi dugaan ini.(rtky/w)


Siti Nurhaliza Bukan Calon Pakatan Di PRK Semenyih

Baru-baru ini, timbul ura-ura mengatakan bahawa Datuk Seri Siti Nurhaliza akan bertanding pada pilihan raya kecil Dewan Undangan Negeri (DUN) Semenyih pertengahan bulan ini. Khabar angin itu timbul apabila penyanyi nombor satu negara itu ada memuat naik foto berbasikal di kawasan sekitar empangan Semenyih beberapa hari lalu.

Bagaimanapun, Timbalan Presiden Bersatu Mukhriz Mahathir berkata beliau yang terlibat secara langsung dalam proses pemilihan calon tidak menemui nama Siti Nurhaliza dalam senarai tersebut.

“Itu khabar angin sahaja kot, sebab saya terlibat dalam proses pemilihan calon dan nama dia (Siti) tidak timbul setakat ini dan tak tahulah kalau ada cadangan lepas ni.

“Jadi anggota Bersatu atau tidak, itu pun saya tidak pasti,” katanya.

Sebelum ini, Siti Nurhaliza terlebih dahulu menafikan dakwaan tersebut menerusi status di akaun Instagramnya dengan mengatakan bahawa beliau hanya berbasikal di kawasan tersebut dan bukan calon yang bertanding.

““30km. Dam Semenyih, Sungai Tekala. Bukan DUN Semenyih, saya bukan calon bertanding, saya cuma kayuh sahaja,” tulisnya.


Netizen Tuduh Syed Abdullah Punca Emma Buka Tudung

Masih lagi dengan kontroversi Emma Maembong membuka tudung. Nampaknya kali ini akaun sosial Syed Abdullah pula diserang netizen yang mendakwa adik kepada Menteri Belia dan Sukan, Syed Saddiq sebagai punca.

“Syed cukup kecewa dengan tuduhan orang mengatakan Syed lah penyebabnya. Instead Syed terima semua ini sebagai cabaran. Terima kasih atas teguran, Syed hargai komen ini,” tulisnya di ruangan komen.

Ramai mendakwa sejak perkenalan Syed bersama Emma membuatkan pelakon itu lebih liar sehingga nekad membuat keputusan untuk membuka tudung pada akhirnya selepas viral gambar mesra mereka.

Turut tidak ketinggalan, ada yang meninggalkan komen kecewa dengan pergaulan bebas diantara Syed dan Emma. Mereka berpendapat jika Syed seorang lelaki yang baik, mampu mencegah Emma membuka tudung.

Bagaimanapun ada juga mempertahankan Syed dengan mengatakan keputusan Emma tidak dipengaruhi sesiapa kerana gadis itu bukan budak yang senang terpengaruh dengan arahan orang. Apa pula pendapat anda? (rtky/w)


"Sekurang-Kurangnya Emma Tidak Hipokrit Pakai Tudung"

Berikutan keputusan Emma Maembong membuka tudung, Micheal Ang sekali lagi tampil memberikan komen. Menurut Mike, tidak mengapa Emma membuka tudung jika benar beliau tidak bersedia kerana yang penting hati kena bersih.

Yg penting HATI KENA BERSIH! Tu aje! Luv u all n bye Malaysia! Luv u all!

A post shared by  Michael Ang (@michaelang38) on Feb 6, 2019 at 6:40am PST

Menerusi rakaman video pendek di Instagram, Mike menegaskan tindakan Emma membuka tudung tidak salah kerana sekurang-kurangnya beliau tidak perlu berpura-pura memakai tudung demi orang lain.

Pun begitu pendapat Mike itu menimbulkan rasa marah peminat. Ada yang mula mendakwa Emma, anak emas pengarah itu kerana perbezaan teguran Mike pada Emma dan bekas finalis Dewi Remaja, Ernisha membuka tudung sebelum ini.

Selain itu ruangan komen Instagram Mike juga dipenuhi rasa geram peminat yang mempersoalkan pengetahuan Mike sebagai orang bukan Islam, memberikan komen terhadap hukum hakam agama Islam.

Tidak mengapalah jika itu pendapat Mike, semua orang berhak memberikan pendapat. Tidak perlulah membebankan Emma lagi dengan nasihat dan teguran, nanti disalahkan netizen lagi punca depresi pula. (rtky/w)


Misi Palu Bukakan Hati Jihan Muse Untuk Berhijab

Dikala selebriti lain membuka tudung, lain pula ceritanya dengan Jihan Muse. Menyertai misi kemanusiaan di Indonesia baru-baru ini benar-benar menggerakkan hatinya untuk berhijab.

“Kunjungan ke Palu, menyertai misi kemanusiaan antara yang menggerakkan hati saya untuk bertudung. Sebenarnya saya sudah lama terdetik nak bertudung tapi macam-macam mengganggu fikiran hingga niat itu tertangguh”

Bagaimanapun keinginan untuk berhijab semakin banyak apabila tular #10yearschallenge di Instagram baru membuatkan Jihan terfikir panjang. Selain itu program penghijrahan Mizz Nina juga turut membantu.

“Bagaimanapun, ketika tular gambar #10yearschallenge yang membandingkan gambar 2009 dan 2019, saya mula terfikir untuk berubah. Saya juga ada menonton program penghijrahan Mizz Nina”

“Perkara itu turut buka hati saya untuk muhasabah diri dan berubah secara perlahan. Sebenarnya saya tidak berani membuat kenyataan sudah bertudung sepenuhnya kerana tidak tahu dugaan akan datang,” jelasnya.

Kagum dengan sikap Jihan yang tidak terburu-buru dan mengambil langkah perlahan-lahan untuk berhijab. Bak kata orang, biar perlahan asal selamat atau dalam konteks ini biar perlahan asal kekal! (rtky/w)


“Apa Yang Berlaku Adalah Ujian Untuk Emma”

Kecoh semalam di media sosial apabila Emma Maembong mengesahkan bahawa dia tidak lagi berhijab. Emma juga menegaskan tindakannya itu adalah kehendaknya sendiri dan bukan kerana orang lain.

Berhubung isu tersebut, bekas kekasihnya, Kamal Adli enggan mengulas lanjut memandangkan mereka sudah lama berpisah dan turut meminta orang ramai untuk mendoakan yang baik-baik sahaja untuk pelakon itu.

“Saya tak nak komen apa-apa. Kita doakan yang baik-baik untuk dia. Saya anggap apa yang berlaku adalah ujian untuk Emma,” katanya.

Dalam pada itu, Kamal juga berharap agar netizen tidak bertindak keterlaluan dengan melemparkan kata-kata kecaman terhadap Emma.

Terdahulu, Kamal Adli turut bersimpati terhadap Emma serta memberikan kata-kata semangat apabila tersebarnya gambar Emma membuka tudung dan seksi disisi Syed Abdullah beberapa minggu lalu.


“Keputusan Ini Antara Saya Dengan Allah”

Semalam kecoh di media sosial apabila pelakon Emma Maembong mengesahkan dia tidak lagi bertudung sejak tiga hari lalu. Emma memberitahu keputusan untuk membuka tudung adalah kehendaknya sendiri dan bukan kerana orang lain.

Ujarnya lagi, dia juga mahukan kehidupan sendiri dan sudah sampai masanya dia memikirkan kebahagiaannya serta menjadi diri sendiri.

“Selama ini bukan hipokrit tetapi keputusan ini dibuat kerana saya mahu menjadi diri saya. Sudah sampai waktu saya memikirkan kebahagiaan dan kegembiraan diri sendiri.

“Lagipun, ketika bertudung tiada siapa yang suruh, ia atas kerelaan sendiri. Dan, keputusan untuk buka tudung pun atas kehendak sendiri, bukan kerana orang lain.

“Sampai bila nak jaga hati orang. Saya berhak cari kebahagiaan dan tersenyum gembira. Selama ini kerjaya saya menghiburkan orang lain. Saya nak juga ada kehidupan sendiri,” katanya kepada Harian Metro.

Dalam pada itu, Emma memberitahu keputusan untuk membuka tudung sudah lama difikirkannya. Ujarnya lagi, dia sedar netizen diluar sana marah dengan tindakannya namun keputusannya adalah antara dirinya dengan Tuhan.

“Ini bukan keputusan mengejut tetapi sudah lama saya fikirkan. Saya tahu ramai marah, saya minta maaf. Saya tak kisah orang bagi nasihat.

“Kalau benda tak elok orang nasihat saya terima bulat-bulat. Saya tak marah pun. Biarlah keputusan ini antara saya dengan Allah,” katanya.

Emma turut menafikan dakwaan dia bertudung semata-mata untuk menjual tudung. Jelasnya lagi, dia memulakan peniagaan tudung sebelum dia berhijab lagi.


“Saya Berhak Untuk Cari Kebahagian Diri Sendiri”

Dalam satu temubual pertama bersama media selepas mengumumkan yang beliau kini sudah tidak bertudung, Emma Maembong memberikan reaksi pertama beliau terhadap apa yang sedang hangat diperkatakan oleh orang ramai ketika ini.

Emma Maembong berkata beliau tidak mahu menyalahkan mana mana pihak atas keputusan untuk tidak bertudung ini namun berkali kali mengatakan yang komen dari orang ramai menyukarkan dirinya untuk terus istiqamah.

“Kadang kadang kita sebagai manusia bila mana kita berada di bawah (lowest point), lagi orang doakan benda buruk terjadi pada kita — memang yang buruklah terjadi pada kita”

“Kalau orang lebih positif dan doakan yang baik baik mungkin saya akan teruskan (bertudung) tapi saya bukan nak salahkan mana mana pihak,” ujar Emma Maembong.

“Nak ambil hati dan jaga hati semua orang tidak boleh jadi saya buat keputusan untuk diri saya sendiri,” tambahnya lagi.

Tonton temubual penuh bersama Berita Harian dalam video di atas dan semoga Emma Maembong gembira dengan keputusan yang dibuat dan tidak perlu lagi berselindung untuk mencari kebahagian diri sendiri. (rtky/m)


Emma Maembong Sahkan Tidak Lagi Bertudung

Minggu lalu tular gambarnya tidak bertudung dan tampil membuat permohonan maaf di atas kelalaiannya itu. Bagaimanapun hari ini Emma Maembong mengesahkan dirinya tidak lagi bertudung selepas lima tahun berhijab.

Memetik laporan BH Online, Emma memberitahu dirinya tidak lagi bertudung sejak tiga hari lalu dan mengakui tindakannya itu bukanlah contoh yang baik. Katanya, apa yang dilakukannya itu tiada kaitan dengan kontroversi terpalit dirinya baru-baru ini.

Ujarnya lagi, bukan mudah untuk istiqamah dalam bertudung dan bersedia menerima kecaman netizen di atas keputusannya itu.

“Apa juga alasannya, saya mengaku khilaf ini datang daripada diri sendiri. Soal dosa dan pahala itu biarlah antara diri ini dengan Tuhan. Selepas ini, saya harus telan segala kecaman dengan lapang dada.

“Untuk kita istiqamah dalam bertudung bukan perkara mudah. Pasti ada ujian yang menjelma. Jika tidak betul-betul bersedia, pasti terumbang-ambing juga iman diri. Ia (tindakan membuka tudung) bukan contoh yang baik dan jangan ikut saya.

“Cuma dalam tempoh bertudung itu, bukan saya tidak mencuba untuk membulatkan hati. Namun, saat saya tewas dan perkara itu tular. Hukuman bertalu-talu datang, tetapi saya terima dengan hati terbuka,” katanya kepada BH Online.

Dalam pada itu, Emma memberitahu keluarganya juga agak berat untuk menerima keputusannya itu namun mereka berharap agar dia akan kembali untuk istiqamah.

“Cuma, mereka akur dan tahu apa yang saya lalui selama ini. Mereka lihat dengan mata sendiri segala episod jatuh bangun dan ‘sakit’ saya menjadi anak seni.

“Mereka bukanlah menggalakkan saya tidak bertudung, tetapi dalam masa sama, berharap supaya suatu hari nanti saya akan kembali istiqamah,” katanya.


“Benci & Makilah Sepuasnya, Aku Anggap Ini Ujian”

Meskipun sudah beberapa hari Anugerah Juara Lagu 33 melabuhkan tirainya, namun ia masih menjadi buah mulut orang ramai. Tidak kurang juga masih ada segelintir netizen mempertikaikan kemenangan lagu Bunga yang dinyanyikan oleh Ara Johari.

Menerusi Instagram, Ara ada memuat naik foto persembahannya di AJL beserta kapsyen seakan ditujukan kepada netizen diluar sana yang mengkritik dirinya.

Kapsyen tersebut seolah menunjukkan Ara tidak mudah melatah dan tidak terkesan dengan segala kutukan serta kritikan yang dilemparkan terhadapnya. Ujarnya lagi, dia menganggap ia adalah ujian di atas rezeki yang diterima.

Seperti sudah dijangka, diruangan komen perkongsian tersebut masih ada segelintir netizen berterusan mengutuknya.

Bagaimanapun rata-rata peminat dan rakan artis memberikan kata-kata semangat kepadanya agar tidak mempedulikan dengan segala kritikan dan terus berjuang dalam industri muzik tanah air.


Lagu Di Matamu Trending Dengan 1.8 Juta Tontonan

Sufian Suhaimi meluahkan rasa syukur apabila lagu, video Di Matamu pada Anugerah Juara Lagu ke-33 ‘trending’ nombor satu di laman YouTube TV3 Malaysia, kurang daripada 24 jam dimuat naik.

“Sebagai penyanyi, saya sudah menyampaikan lagu ini sebaik mungkin. Saya tidak fikir apa-apa melainkan ingin menghiburkan penonton. Malah, apabila ada rakan artis dan penonton menangis, saya anggap mereka merasai nyanyian saya”

“Saya terharu melihat sokongan penonton apabila menyalakan telefon bimbit. Malah, ‘standing ovation’ juga bermakna buat saya. Apa pun persepsi diberikan terhadap bentuk persembahan saya, ia pendapat masing-masing”

Berkongsi cerita disebalik prop yang dihasilkan, Sufian memberitahu mulanya tiada perancangan untuk menyediakan prop berkenaan namun pereka fesyen, Hatta Dolmat memberikan idea untuk berbuat demikian.

“Alhamdulillah, ikut perancangan asal, saya berseorangan tanpa ada prop. Namun, Hatta Dolmat yang bertindak selaku pereka dan juru gaya saya sudi membantu mendapatkan khidmat perancang perkahwinan The Calla”

“Apabila persembahan saya ini diperkatakan sejak semalam, ia satu pencapaian dan kejayaan buat semua pihak. Mungkin tak puas nak tengok semalam, jadi mereka menonton berulang kali,” jelasnya.

Kejayaan itu turut mengulangi sejarah persembahan lagu Aku Cinta nyanyian Ernie Zakri dan Syamel pada JL 32 lalu. Namun menariknya, video persembahan Sufian itu telah melebihi 1.8 juta tontonan menewaskan finalis lain. (rtky/w)


"Doakan Saya Masih Diterima Dalam Kerja Ini"

Tampil berhijab penuh kini, Jihan Muse berharap penampilan barunya itu mendapat penerimaan positif daripada semua terutama dalam bidang kerjayanya agar beliau masih mendapat tawaran kerja walaupun bertudung.

Kenyataan itu dibuat Jihan selepas membalas komen peminat yang memuji kecantikannya yang memuat naik beberapa gambar berhijab kebelakangan ini. Ramai juga turut mendoakan Jihan terus istiqamah.

Dalam ruangan komen, peminat juga mendoakan agar Jihan masih mengacarakan beberapa program yang diacarakan beliau sekarang seperti Gegar Vaganza dan MeleTOP dan bertambah rezeki yang lain juga.

Untuk pegetahuan kini Jihan dan keluarga sedang menikmati percutian di Jepun. Beberapa gambar percutian mereka berserta penampilan Jihan juga turut dikongsi pengacara itu. Memang manis Jihan bertudung! (rtky/w)


“Jujurnya, Sufian Suhaimi Punyai Vokal Yang Kemek”

Nampaknya masih belum reda lagi buah mulut orang ramai mengenai Anugerah Juara Lagu 33 yang baru saja melabuhkan tirainya Ahad lalu. Di media sosial, boleh dikatakan ramai yang mempertikaikan apabila lagu Di Matamu nyanyian Sufian Suhaimi tidak menang.

Ketua juri AJL33, Azmeer menjelaskan kelamahan vokal penyanyi itu antara faktor utama lagu sensasi itu tidak berjaya menduduki kedudukan tiga terbaik.

Bagaimanapun menurutnya lagi, penghayatan Sufian ketika membawakan lagu tersebut harus diberikan pujian kerana berjaya sampai kepada pendengar.

“Jujurnya, Sufian punyai vokal yang kemek, sekali gus mewujudkan ketidakseimbangan dalam pembikinan karya berkenaan. Pun begitu, saya tidak menafikan bahawa komposisi muzik serta lirik gubahan Rinkarnaen dan Sirkhan itu menarik untuk didengar.

“Apatah lagi, emosi dijelmakan Sufian tatkala menyanyikan lagu tersebut meresapi halwa telinga pendengar dengan jayanya,” katanya kepada MHETV.

Ahad lalu menyaksikan lagu Haram duet nyanyian Hael Husaini bersama Dayang Nurfaizah dinobatkan sebagai Juara Lagu, tempat kedua menjadi milik Bunga dipersembahkan oleh Ara Johari dan tempat ketiga disandang lagu Sampai Bila nyanyian Misha Omar.

Misha Omar juga turut berjaya memenangi kategori Vokal Terbaik dan Sufian Suhaimi memenangi kategori Persembahan Terbaik.


Tular Foto Panas Mirip Dirinya, Ini Respon Sufian Suhaimi

Belum reda lagi orang ramai memperkatakan tentang persembahannya di AJL33, timbul pula cerita panas lain mengenai penyanyi Sufian Suhaimi apabila tular foto lelaki mirip dirinya tidur bersama seorang wanita di media sosial sejak semalam.

Tidak mudah melatah dengan gosip tersebut, Sufian mengatakan dia tidak pasti tentang perkara itu dan jelasnya ramai mereka di luar sana yang mempunyai wajah seiras dengannya.

“Saya tak tahulah kerana ada banyak muka Sufian Suhaimi dekat Malaysia ni. Sebelum ini, ada pengawal keselamatan, macam-macamlah… Saya pun tak pasti dengan gambar itu.

“Mungkin itu adalah salah satu attack. Isu itu saya rasa tak perlu diperbesarkan. I think it is just another troll, by the netizen.

“Saya tak suka bila statement itu disalahgunakan atau pun diputarbelit, jadi saya rasa biarlah benda tu terhenti di situ saja,” katanya seperti dipetik daripada Astro Gempak.

Dalam pada itu, Sufian mengatakan perkara itu bukan isu besar baginya. Ujarnya lagi, banyak gambarnya di internet yang boleh digunakan oleh pihak yang tidak bertanggungjawab.


Kemewahan Hidangan Tahun Baru Cina Di Sini, Pasti Memberi Kebahagian Buat Anda

Sempena perayaan Tahun Baru Cina yang bakal menjengah kalendar 2019 ini, pastinya ramai yang sedang memikirkan dimanakah tempat istimewa untuk meraikan makan besar bersama keluarga bukan?

Jangan risau, kali ini kami akan kongsikan dengan anda satu tempat yang menyediakan pelbagai hidang mewah sempena Tahun Baru Cina.

Sunway Resort Hotel & Spa akan menyajikan anda pelbagai hidangan menarik yang pastinya membuatkan anda tidak sabar untuk merasai kesemua hidangan yang disediakan.

Nak-nak lagi, makan bersama ahli keluarga pastinya akan menjadi memori terindah buat anda. Lazimnya makanan yang dihidangkan membawa simbolik kepada kekayaan, tuah, kemewahan, kejayaan dan umur yang panjang.

Pelbagai menu menarik yang akan dihidangkan oleh Sunway Resort Hotel & Spa yang membuatkan tekak anda berselera untuk merasai hidangan yang super duper meletop ini #sunwaywindsofprosperity.

Harga set menunya pula sangat berpatutan bermula dengan MYR1,688 (Billow of Happiness), MYR1,888 (Billow of Prosperity) sehinggalah set menu Billow of Longevity yang bernilai MYR2,088. Setiap set menu yang dihidangkan oleh Sunway Resort Hotel & Spa bersesuaian untuk 10 orang makan untuk satu meja besar.

Chicken Broth with Antler Mushroom Hokkaido Dried Scallop and Fish Maw

Menu ini merupakan hidangan yang wajib anda cuba untuk merasai keenakkan cendawan segar yang jarang sekali dijumpai.

Nasi yang dicampurkan dengan beberapa hirisan daging itik dan ayam ini sangat sesuai untuk anda yang gemar memilih menu berat ini sebagai menu hidangan malam tahun baru Cina anda.

Hirisan daging itik dan ayam yang rangup ini membuka lagi selera makan anda bersama keluarga.

Dalam banyak-banyak hidangan, hidangan Braised South Africa Abalone and Money Bags with Black Garlic Sauce jangan sesekali anda lepaskan kerana di dalam menu tersebut mempunyai hirisan Black Garlic yang sangat sedap.

Nak-nak lagi jarang untuk anda jumpa di pasar Black Garlic ini, jika ada sekalipun harganya mesti buat anda fikir dua kali untuk membeli.

Menu ini adalah menu paling sedap, paling lazat untuk anda rasai. Kami juga tidak terlepas untuk merasai sendiri keenakan Crystal Prawn Meat with Golden Sand and Pine Nuts ini. Nak-nak lagi udangnya yang segar dan besar memang tidak pandang kiri kanan jika anda pilih menu ini.

Sosnya pula tidak pedas dan sangat sesuai untuk kanak-kanak. Pasti anak anda akan pilih menu ini sebagai menu utama mereka.

Selain set menu yang disajikan, makanan yang wajib ada pada makan malam Tahun Baru Cina semestinya Yee Sang, dimana kesemua ahli keluarga anda akan gaul Yee Sang sambil mengangkatnya dengan tinggi yang memberi maksud lebih banyak kemakmuran yang akan dinikmati sepanjang tahun.

Selain itu, Yee Sang juga dianggap sebagai simbol penyatuan, dan lambang murah rezeki.

Di Sunway Resort Hotel and Spa ini anda akan temui keistimewaan Yee Sang yang dicampurkan dengan sos lain daripada yang lain. Antaranya campuran Yee Sang bersama sos plum dan wasabi.

Nak lagi menarik anda juga boleh rasai Yee Sang dengan campuran sos avocado atau campuran sos rojak yang masam masam manis.

Berbezanya tahun ini, sebanyak  lima variasi Yee Sang  akan disediakan dengan campuran isinya yang berbeza.

Antaranya campuran Crispy Shrimp and Snow Pear, Salmon and Snow Pear, Alaska Scallop and Crispy Salmon Skin, Fresh Salmon and Soft-Shell Crab dan Cooked Lobster.

Setiap hidangan Yee Sang ini bermula dengan harga MYR148  bagi full portion manakala MYR88 bagi half portion.

Jika anda jadikan Sunway Resort Hotel & Spa sebagai lokasi untuk anda raikan Tahun Baru Cina, pelbagai hidangan termasuk pencuci mulut juga turut dihidangkan dan pastinya anda akan tambah berkali-kali.

Menarik lagi, dessert yang menjadi kegilaan ramai iaitu Tang Yuan menanti anda. Intinya yang sangat lazat buatkan anda rasa ingin tambah berkali-kali.

Bagi setiap hidangan makan besar sempena Tahun Baru Cina di Sunway Resort & Spa bermula 21 Januari hingga 19 Februari dibuka pada pukul 6.30 petang sehingga 10.30 malam.

Harga bagi dewasa bermula dari MYR138, manakala kanak-kanak pula bermula dari MYR78.

Terbaru, sempena Tahun Baru Cina pelbagai promosi akan diadakan di Sunway City antaranya pakej penginapan di Sunway Resort Hotel & Spa Sunway Pyramid Hotel bermula dari harga MYR388.

Tidak ketinggalan juga Sunway Clio Hotel turut mengadakan promosi bilik serendah MYR288. Setiap promosi yang diberikan akan disediakan bersama pakej sarapan pagi untuk 2 orang.

Anda boleh mula membuat tempahan bilik bermula sekarang sehingga 17 Februari untuk tempoh penginapan sepanjang 1 Februari sehingga 17 Februari bagi menikmati keindahan sebenar perayaan Tahun Baru Cina.


Adibah Noor Dedah Juara AJL Sudah Ditentukan Lebih Awal

Anugerah Juara Lagu 33 sudah pun melabuhkan tirainya malam semalam dan tahniah diucapkan kepada pemenang. Bagaimanapun di media sosial, AJL33 masih lagi menjadi bualan hangat netizen.

Turut menjadi perhatian, status oleh penyanyi terkenal Adibah Noor yang mendedahkan bahawa pemenang atau Juara AJL sudah dipilih sejak awal lagi sebelum pentas akhir berlangsung.

Menerusi Twitter, Adibah memberitahu hanya kategori Persembahan Vokal Terbaik dan Persembahan Terbaik sahaja yang diadili oleh pihak juri malam semalam dan hasil undian penonton.

“Anda semua perlu tahu bahawa juara lagu sudah diputuskan lebih awal iaitu sebelum malam pertandingan. Malam ini enjoy persembahan sajalah ya.

“Sebab malam ini ada hadiah vokal dan persembahan terbaik yang diadili pada malam ini. Barisan pengadil yang dipaparkan tadi sudah decide lama dah. Malam ni mereka pilih yang dua kategori tu je,” tulisnya.

Tweet tersebut ternyata mengejutkan netizen yang selama ini menyangka keseluruhan persembahan di adili pada malam pertandingan.

Tidak kurang juga ada yang berpendapat ianya keputusan tidak adil kerana ada yang menyanyi tidak bersungguh-sungguh tetapi boleh menang.

Namun ramai netizen memahami mengapa penjurian diadili lebih awal kerana konsep pertandingan tersebut adalah untuk penilaian lagu dan lirik, bukan kehebatan vokal atau cara persembahan semata-mata.


Kajian: Lelaki Lebih Tertarik Wanita Kening Tebal

Pasti ramai di antara anda di luar sana beranggapan miliki kening tebal atau lebat itu tidak cantik. Tetapi selepas membaca kajian yang kami kongsikan ini, pasti anda akan rasa bangga dan tidak perlu malu lagi dengan anugerah tersebut.

Satu kajian yang dijalankan oleh sepasukan penyelidik Universiti Oakland mendapati bahawa lelaki lebih tertarik dengan wanita yang memiliki kening tebal.

Lazimnya, wanita mencukur sebanyak mungkin bulu pada tubuh mereka. Namun, kajian berkenaan menyarankan mereka untuk tidak mencukur atau mencabut bulu kening.

Menerusi kajian yang diterbitkan dalam jurnal Frontiers in Psychology itu, kira-kira 1,000 responden lelaki diminta untuk menilai sebilangan gambar wanita untuk memilih imej yang mempunyai daya tarikan.

Hasilnya, imej wanita berkening tebal menjadi pilihan berbanding dengan wanita yang mencabut bulu kening.

Kalau diikutkan, ramai saja selebriti yang mengikuti trend kening tebal termasuk bintang filem Suicide Squad, Cara Delevingne dan Lily Collins. Malah selebriti Malaysia yang memiliki kening tebal ialah Elfira Loy.


"Tiada Niat, Maaf Buat Mana-Mana Pihak Yang Terasa"

Memenangi Anugerah Juara Lagu Ke 33 kategori Persembahan Terbaik semalam, Sufian Suhaimi mengucapkan terima kasih kepada bekas tunangnya, Elfira Loy diatas doa yang dikirimkan melalui Twitter semalam.

Biarpun rata-rata mengecam ‘doa’ Elfira kerana dilihat seolah menyindir Sufian, namun penyanyi itu tidak melihat ucapan itu dari sudut negatif dan menganggap Elfira tidak mempunyai niat yang tidak baik.

“Terima kasih kerana mendoakan yang baik-baik. Pada saya niat itu baik. Tiada apa yang silap pun dalam tweet tersebut. Saya tidak cuba serang sesiapa. Mana-mana pihak yang terasa hati saya mohon maaf”

Bagaimanapun menerusi kontroversi prop yang digunakan dalam persembahan semalam, Sufian menjelaskan simbolik di setiap prop yang digunakan adalah sebahagian daripada penceritaan lagu putus cinta berkenaan.

“Ini lagu sedih dan berkaitan putus cinta. Bukan saya seorang sahaja yang pernah putus cinta, jadi saya cuba menyampaikan sebaiknya. Saya jujurnya baru tengok pelamin itu pada sesi latihan. Mungkin bukan hobi saya lihat pelamin orang lain”

“Apapun pun itu bukan niat saya. Saya letak chandelier itu sebagi melambangkan situasi saya yang terperangkap dan akhirnya bebas. Kain putih pula melambangkan permulaan baru dan pelamin itu elemen kejutan,” jelasnya.

Kagum dengan sikap Sufian yang tidak cepat melatah dengan kontroversi dan kecaman yang tercetus. Semoga selepas ini Sufian terus sukses dalam bidang nyanyian dan mencipta hasil seni yang berkualiti. (rtky/w)


“Perasaan Hancur Hati Yang Pecah, Konsep Baju Sufian”

Jika anda menyaksikan Anugerah Juara Lagu semalam, persembahan Sufian Suhaimi antara yang menjadi perhatian ramai serta bualan hangat di media sosial apabila penyanyi itu membawa pelamin di atas pentas.

Namun, bukan itu sahaja, sut hitam bercorak merah di dada yang digayakan oleh Sufian turut mencuri perhatian dan sebenarnya mempunyai makna tersirat.

Menerusi Instagram, pereka fesyen terkenal, Hatta Dolmat berkongsikan kisah dimana dia membuat baju tersebut dengan menghayati bait-bait lagu Di Matamu nyanyian penyanyi itu.

“Bila I buat baju Sufian, I betul betul hayati lagu dia sayang sedih, satu perasaan yang hancur yang di biarkan hati yang pecah, itu lah konsep a broken heart suit for Sufian Suhaimi,” tulisnya.

Dalam pada itu, Hatta juga mengatakan bahawa Sufian sudah pun move on namun hanya mahu mengekalkan konsep untuk penjiwaan lagu sahaja.

Diruangan komen, rata-rata netizen memuji hasil kerja Hatta kerana rekaan baju tersebut sangat kena dengan lagu dan persembahan Sufian. Apa pun tahniah di ucapkan kepada Sufian kerana memenangi anugerah Persembahan Terbaik.


“Doktor Sarankan Saya Rujuk Pakar Psikiatri”

Minggu lalu timbul kekecohan di media sosial apabila sebuah video menunjukkan seorang wanita berambut pendek mirip pelakon Fathia Latiff tersebar. Susulan penularan gambar tersebut, rata-rata peminatnya kecewa dan tertanya-tanya mengapa artis kesayangan mereka jadi begitu.

Bagaimanapun, baru-baru ini dalam satu temu bual khas bersama Kosmo!, Fathia mendedahkan tentang penyakit yang dihidapinya. Ujarnya, doktor turut menyarankannya merujuk dengan pakar psikiatri serta melakukan pemeriksaan berkaitan tahap mentalnya.

Namun, Fathia menegaskan dia lebih tahu tahap kesihatannya dan tidak memerlukan sebarang rawatan.

“Saya pernah dinasihatkan dan diarahkan doktor untuk mendapatkan rawatan berkenaan dengan gejala gangguan bipolar yang mungkin dialami.

“Saya tidak memerlukan itu semua dan memutuskan secara muktamad untuk tidak akan melakukannya. Lagipun saya tahu tahap kesihatan diri sendiri selain masih mampu menguruskan diri sendiri tanpa memerlukan sebarang rawatan.

“Justeru, sebelum ini, doktor ada sarankan saya untuk melakukan rawatan lanjut dan merujuk dengan pakar psikiatri, namun saya menolak untuk tidak berbuat demikian kerana tahu tahap kesihatan serta mentaliti diri sendiri,” ujarnya.

Apa pun diharap Fathia akan terbuka hati untuk melakukan rawatan kerana masih ramai peminat-peminat diluar sana yang masih menyayanginya dan sentiasa memberikan sokongan. Doakan yang baik-baik sahaja untuk Fathia.


"Moga Kemenangan Awak Hilang Segala Derita"

Disebalik kekecohan persembahan ‘mendalam’ Sufian Suhaimi di pentas AJL33 malam ini, adik kepada Elfira Loy, Ezlisa Loy berpendapat penyanyi itu tidak habis mempergunakan kakaknya untuk meraih populariti.

Kenyataan tersebut dimuat naik di laman Twitter selepas tular persembahan Sufian yang mempamerkan prop pelamin pernikahan bekas tunangnya itu dibelakang pentas ketika mempersembahkan lagu Di Matamu.

Menurut Ezlisa, Sufian merupakan seorang penyanyi yang baik tetapi masih mempergunakan nama kakaknya untuk meraih populariti dirinya sendiri. Dengan sinis, Ezlisa turut mendakwa sikap Sufian itu masih tak berubah hingga kini.

Selain itu, Elfira menerusi Twitter turut meninggalkan pesanan ‘maju jaya’ buat bekas tunangnya itu di pentas AJL33. Elfira juga dilihat sinis berpesan kepada Sufian agar deritanya habis dengan kemenangan yang dikecapi.

Mungkinkah adik beradik Loy ini menganggap Sufian menggunakan prop pernikahan yang berlangsung baru-baru ini sebagai sindiran buat mereka? Apapun tahniah diucapkan kepada Sufian yang menang dalam kategori Persembahan Terbaik. (rtky/w)


Haram Bergelar Juara Anugerah Juara Lagu 33 (AJL 33)

Lagu ciptaan Hael Husaini dan lirik Ezra Kong berjudul Haram muncul juara pada Anugerah Juara Lagu (AJL) Ke-33 yang disiarkan secara langsung oleh TV3 dari Axiata Arena, Bukit Jalil di sini, malam tadi.

Dengan kemenangan lagu yang dinyanyikan Hael Husaini dan Dayang Nurfaizah, mereka membawa pulang hadiah wang tunai RM50,000 dan sebuah trofi.

Naib Juara dimenangi komposer Hang Nadim, Laq, Kadok dan lirik oleh Hang Nadim dengan lagu Bunga yang dipersembahkan penyanyi Ara Johari. Mereka menerima wang tunai RM35,000 beserta trofi.

Tempat ketiga disandang lagu Sampai Bila ciptaan Sharon Paul dan lirik ditulis oleh Fedtri Yahya & Shah Shamshiri nyanyian Misha Omar. Mereka menerima wang tunai RM20,000 dan trofi.

Sementara itu, Misha Omar juga turut berjaya memenangi kategori Vokal Terbaik, dan telah membawa pulang wang tunai RM12,000, dan trofi.

Seperti yang dijangkakan penyanyi Sufian Suhaimi yang menyampaikan lagu Di Matamu telah melayakkan dirinya menerima trofi Persembahan Terbaik serta menerima wang tunai RM12,000 trofi dan sebuah telefon pintar kamera kuad, Samsung Galaxy A9.

Persembahan 12 finalis AJL diadili 10 juri profesion pelbagai latar belakang iaitu Datuk Mokhzani Ismail, Datuk Wah Idris, Manan Ngah, Helen Yap, Ajai, Lok Yu, Ly, Ag Coco, dan Adi Priyo. Manakala Azmeer bertindak sebagai ketua juri.

Segmen pembukaan dimeriahkan dengan persembahan Search dan DJ Fuzz. Manakala segmen Intermission pula dibawakan khas oleh Samsung dari penyanyi BBNU Sarah Suhairi, Ismail Izzani dan Nabila Razali dengan lagu Seribu Impian. Segmen terakhir iaitu Interlude dihangatkan oleh Nico, Juzzthin, Balan, Lil J, Zizi Kirana, Aman Ra, Joe Flizzow, Sonaone dan Alif.

AJL 33 mengekalkan gandingan hos Alif Satar dan Sherry AlHadad yang tidak pernah mengecewakan penonton dengan gelagat mereka yang bersahaja. (rtky/h)


Persembahan Sufian Suhaimi Di AJL 33 Curi Perhatian

Kemunculan Sufian Suhaimi sebagai salah seorang finalist Anugerah Juara Lagu ke 33 (AJL 33) pada malam ini nampaknya tidak sia sia apabila persembahan beliau di pentas berprestij itu berjaya mencuri tumpuan ramai.

Sufian Suhaimi hadir mendendangkan lagu popular beliau Di Matamu dan persembahan yang ringkas tetapi penuh bermakna itu kini menjadi perbualan ramai di media sosial.

Rata rata peminat beliau memuji persembahan penyanyi itu yang berjaya menyampaikan emosi sebenar lagu tersebut selain mengandungi mesej tersendiri yang mendalam, seperti yang disuarakan Dato’ Siti Nurhaliza sendiri.

Tidak kurang ada juga mendoakan yang Sufian Suhaimi membawa pulang kemenangan pada AJL 33 malam ini. Ada juga yang berkata pelamin pada persembahan Sufian Suhaimi ini mirip sebuah pelamin artis popular baru baru ini.

Apa pandangan anda tentang persembahan Sufian Suhaimi malam ini? Ada potensi untuk menang anugerah utama atau sekurang kurangnya persembahan terbaik AJL 33? (rtky/m)


Produk Kecantikkan Ini ‘Berbahaya’ Untuk Anda Yang Mahu Kekal Muda

Menjelang tahun baru ini, rata-rata wanita pastinya mahu wajah yang kelihatan muda walaupun dengan penambahan usia yang meningkat tahun demi tahun.

Ramai di kalangan wanita masih lagi bersikap sambil lewa menggunakan produk kecantikkan tanpa melihat isi kandungan sesuatu produk tersebut terutamanya dari sudut keberkesanan dan keselamatan jangka masa panjang.

Rata-ratanya inginkan perubahan kulit dalam masa yang singkat sekaligus mendedahkan mereka kepada bahaya bahan kimia yang terkandung di dalam produk

Namun, tahukah anda produk yang produk yang bakal kami kongsikan ini sangat ‘merbahaya’ untuk anda yang mahu tampak kekal muda tanpa merosakkan kulit wajah.

Produk kecantikkan yang di hasilkan dalam negara ini sangat popular di rancangan televisyen Go Shop kerana ia di hasilkan melalui penyelidikan dan pembangunan di SIRIM BHD.

Produk kecantikan RA8 yang mengandungi ekstrak acquamarine sebagai bahan aktif, telah diuji keberkesanannya secara in vivo (ke atas sel kulit du makmal), ujian biokimia serta pra-klinikal ke atas sukarelawan berusia 25 hingga 60 tahun mengikut protokol antarabangsa.

Ekstrak acquamarine yang telah di patenkan (Malaysia) terbukti secara saintifik dapat meningkatkan sintesis kolagen, merangsang pembaharuan sel-sel kulit, mengandungi nilai antioksidan, melindungi dari efek UV serta mampu mencerahkan kulit.

Bukan itu sahaja, produk RA8 juga memenangi Anugerah GOLD di Korea yang bersaing dengan 372 inovasi dari 30 negara dalam Seoul International Invention Fair. Di samping anugerah emas di pertandingan inovasi kebangsaan MTE (Malaysian Teknologi Expo) dan ITEX (International Technology Expo).

Untuk mengetahui keberhasilannya dengan lebih lanjut, anda boleh terjah laman Facebook dan Instagram bagi melihat sendiri testemoni dari pengguna setia produk kecantikkan RA8.

Terbaru, sempena tahun baru New Year New You ini RA8 menawarkan anda set percubaan dengan harga promosi hebat yang mengandungi pencuci wajah, krim dan serum wajah ini hanya RM68 satu set.

Hanya mengambil masa 2 bulan sahaja anda akan dapat melihat perubahan pada kulit wajah anda. Ini kerana di setiap barangan yang dikeluarkan dapat membantu meningkatkan penghidratan kulit (+28.2%), meningkatkan keanjalan kulit (+21.2%) sekaligus mencerahkan kulit anda (+28.2%).

Bagi anda yang inginkan kejelitaan tanpa merosakkan kulit. Anda boleh terus rebut peluang set percubaan dengan harga promosi ini dengan terus whatapps ke talian ini 0193366565.

Jadi untuk kekal tampil muda di tahun baru ini anda perlu bijak memilih produk kecantikkan untuk mendapat hasil New Year New You yang berpanjangan.


Peminat Teruja Lihat Gambar Romantis Zahirah, Aiman

Baru menyambut ulangtahun kelahiran ke 24, Zahirah Macwilson menganggap kehadiran Aiman Hakim merupakan hadiah terbaik buat dirinya. Ramai bersemut melihat kemesraan mereka meluangkan masa bersama di Loas

Menerusi Instagram, pasangan itu sama-sama berkongsi beberapa gambar ketika menikmati percutian menaiki belon panas di Laos. Di ruangan kepsyen, Zahirah mengungkapkan kata romantis itu buat Aiman.

Rata-rata peminat sangat teruja melihat kemesraan mereka yang serasi serta mendoakan agar pasangan itu cepat mendirikan rumah tangga. Khabarnya juga pasangan ini merupakan pasangan kegemaran ramai ketika ini.

Terdahulu Zahirah memberi bayangan bahawa bapanya, Zainol Macwilson sudah merestui hubungan mereka berdua. Dan seterusnya merancang untuk bertemu ibunya pula di Perth, Australia untuk memohon restu.

Selamat hari jadi buat Zahirah dan semoga pasangan ini dipanjangkan jodoh dan mana tahu ditakdirkan berumah tangga. Pasti ramai yang teruja ingin melihat pasangan sama padan ini naik pelamin kan?. (rtky/w)


Tasha Shilla Dedah Pernah 'Dipujuk' Bunuh Diri

Pernah mengalami kemurungan sejak dua tahun lalu, Tasha Shilla mendakwa biarpun wajahnya mengukir senyuman namun pernah sesekali beliau mendengar bisikan memintanya untuk membunuh diri.

“Saya mengalami masalah kemurungan tahap ringan selepas putus cinta. Pada pandangan mata kasar, memang saya kelihatan normal, tetapi perasaan saya sangat berkecamuk. Bibir mungkin mengukir senyuman, tetapi hati menangis”

“Saya masih boleh ke tempat kerja seperti biasa, namun apabila pulang ke rumah, saya banyak termenung dan bersedih. Hinggakan sampai satu tahap, orang ingat saya ada masalah jiwa”

“Ada juga suara bisikan yang meminta saya mencabut nyawa sendiri. Mujurlah sebagai orang Islam kita masih ada iman yang dapat menghalang daripada melakukan perkara terkutuk sebegitu,” jelasnya.

Menurut Tasha, jika dulu dirinya lebih gemar keluar berhibur bagi menenangkan hati, kini selepas mengikuti sesi kaunseling Tasha kembali berfikiran waras dan hidup lebih tenang. (rtky/w)


“Tanggal Hijab Bukan Satu Trend Suka-Suka Untuk Raih Populariti”

Isu selebriti Emma Maembong tanggalkan hijab masih lagi menjadi bualan ramai meskipun selebriti ini tampil memohon maaf kepada netizen.

Namun perbuatan ini mendapat perhatian ramai termasuklah pemilik Imanis Hijab, yang meminta agar perbuatan selebriti pujaan ramai ini tidak menjadi ikutan.

Pemilik Imanis Hijab ini juga menyatakan bahawa seseorang itu senang untuk berubah tetapi agak susah untuk istiqamah dan mengekalkan penghijrahannya.

Pemilik Imanis Hijab ini juga tampil memberi beberapa pendapat yang mana baginya perubahan yang dilakukan hendaklah menerapkan keikhlasan untuk menutup aurat dengan mematuhi syariat.

“Kena terapkan niat untuk berhijab biarlah betul dan dilakukan kerana Allah, dan bukannya kerana mengikut trend semata-mata”

“Berhijab ni bukan hanya menutup rambut semata, sebaiknya menjaga perbuatan dan hati… barulah kelihatan cantik luaran dan dalamannya. Hijab itu indah” katanya.

Pemilik hijab terkemuka ini juga mengingatkan agar para muslimah sentiasa rajin untuk mendekatkan diri dengan Allah dan bergaul dengan mereka yang dapat membimbing ke jalan yang benar.

“Hadiri program keagamaan dan kenalah bergaul dengan mereka yang baik dan dapat memberi tunjuk ajar kepada kita”

“Dan apabila datang ke program agama hendaklah niat untuk belajar dan memberi inspirasi kepada kita untuk terus kuat” tambahnya lagi.

Pemilik Imanis Hijab ini sempat berkongsi surah Al-Azhab ayat 59 yang memberi maksud:

“Hai Nabi,katakanlah kepada isteri-isterimu, anak-anak perempuanmu dan isteri-isteri org mukmin: “Hendaklah mereka mendekatkan jilbabnya ke seluruh tubuh mereka”. Yang demikian itu supaya mereka lebih mudah untuk di kenal, kerana itu mereka tidak diganggu. Dan Allah adalah Maha Pengampun lagi Maha Penyayang”.


Sarimah Ibrahim Tak Sangka Bakal Jadi Ibu Usia 41 Tahun

Hampir empat tahun mendirikan rumah tangga bersama Tunku Nadzimuddin, akhirnya pelakon Sarimah Ibrahim mengumumkan perkhabaran gembira dimana beliau kini hamil anak sulung.

Menerusi Instagram, Sarimah turut memuat naik gambar imbasan ultra bunyi berserta dengan ucapan syukur diatas kurniaan yang diberikan. Sarimah turut berkongsikan kandungannya sudah mencecah usia empat bulan.

“Alhamdulillah, ini adalah kejutan paling mengagumkan yang diberikan pada kami pada akhir tahun lalu.

“Sedang kami bersedia untuk pergi bercuti, kami mendapat tahu bakal menimang cahaya mata. Ya kami bakal menimang cahaya mata!

“Kandungan saya sudah memasuki bulan keempat. Saya tidak percaya akan mejadi seorang ibu pada usia 41 tahun,” katanya.

Sarimah dan Tunku Nadzimuddin mendirikan rumah tanggap pada 2 April 2015. Tahniah diucapkan kepada pasangan ini diatas kehamilan pertama ini.


Chacha Maembong Nafi Dakwaan Emma Dah Kahwin

Beberapa hari lalu tular lagi satu cerita dimana timbul dakwaan mengatakan bahawa Emma Maembong dan Syed Abdullah sudah pun berkahwin, bagaimanapun Cacha Maembong tampil menafikan dakwaan tersebut.

Menurut adik kepada Emma Maembong itu, tuduhan tersebut tidak berasas sama sekali dan turut kecewa apabila ramai yang mempercayai dengan khabar angin tersebut sedangkan perkara itu tidak benar.

“Saya tidak mahu komen lebih lanjut sebab bukan membabitkan saya. Kalau saya komen lebih, bimbang ia boleh mengeruhkan keadaan.

“Jika melihat perkongsian individu itu, dia pun macam tak tahu kejadian itu betul atau tidak.

“Emma dan Syed memang tak pernah kahwin. Apa yang keluar itu tak betul. Sebagai adik saya pun sakit hati,” katanya kepada Harian Metro.

Dalam pada itu, Chacha memberitahu kakakya sudah berdepan dengan bermacam-macam gosip dan adalah lebih baik jika buat masa ini dia mendiamkan diri.

Terdahulu, tular khabar angin apabila ada individu mendedahkan bahawa pasangan itu didakwa sudah berkahwin. Individu itu turut mendakwa Syed Abdullah telah menunjukkan gambar pernikahan mereka berdua kepadanya.


“Berangan Kahwin Anak Raja, Tapi Terkahwin Raja Viral”

Biarpun pelbagai kontroversi sering terpalit usahawan kosmetik, Datuk Aliff Syukri, namun isterinya, Datin Nur Shahida tetap setia disisinya untuk memberikan sokongan.

Baru-baru ini, Nur Shahida ada memuat naik sekeping gambarnya bersama suami memakai busana ala perkahwinan diraja. Apa yang menjadi perhatian adalah kepsyen gambar tersebut yang mencuit hati netizen.

Menerusi perkongsian tersebut, Shahida memberitahu ketika waktu kecil dahulu dia selalu berangan untuk berkahwin dengan anak raja.

“Aku nak kahwin dengan anak raja! Dulu kecik-kecik berangan nak kahwin anak raja tapi kita terkahwin dengan raja juga tapi raja viral!

“Dulu-dulu kahwin tak merasa nak pakai baju gini. Dah kahwin baru buang tebiat nak pakai,” tulisnya.

Diruangan komen, rata-rata netizen terhibur dengan kapyen tersebut. Ada yang mengatakan mereka tidak menyangka isteri kepada Aliff Syukri itu seorang yang kelakar.

Kata netizen lagi, biarpun suaminya digelar raja viral, namun Aliff Syukri seorang yang sangat sayangkan isteri dan anak-anak. Dalam pada itu ramai yang mendoakan agar perkahwinan pasangan itu kekal bahagia hingga ke Jannah.


Anna Jobling Buka Mulut Isu Dalang Sebar Video Parti

Susulan kontroversi finalis Dewi Remaja berparti sakan di kelab malam dan mengambil alkohol di kelab malam awal Januari lalu, salah seorang finalis Dewi Remaja iaitu Anna Jobling dituduh menjadi dalang yang menyebarkan video tersebut.

Susulan itu, akaun Instagram Anna diserang oleh netizen dan rata-rata mereka menuduh Anna mengkhianati kawannya sendiri meskipun tidak mengetahui kesahihan dakwaan tersebut.

Hampir sebulan mendiamkan diri, akhirnya Anna membuka mulut mengenai isu tersebut. Mahu membersihkan namanya, Anna nenafikan dakwaan dia dalang penyebaran video parti itu dan mengegaskan tuduhan itu adalah fitnah.

“Ingin dijelaskan, bukan saya yang sebarkan video itu. Saya nak bersihkan tuduhan ini. Setakat main tuduh saja, semua orang boleh cakap.

“Ia adalah fitnah kepada saya. Tetapi tak mengapa, saya maafkan mereka. Saya hanya mahu ‘move’ dan lupakan semua. Paling penting teruskan bersikap positif dengan orang sekeliling,” katanya kepada Harian Metro.

Dalam pada itu, Anna turut berasa sedih di atas apa yang telah berlaku apabila masyarakat memandang serong dengan gelaran Dewi Remaja yang dimiliki kerana sepatutnya sebagai Dewi mereka perlu menjadi contoh buat remaja diluar sana.

Biarpun dikecam teruk oleh netizen di media sosial, Anna enggan mengambil pusing kerana baginya orang luar tidak tahu cerita sebenar.


“Melampau Dia Punya Rapat, Bukan Main Syafiq”

Meskipun drama bersiri Senafas Rindu lakonan Syafiq Kyle dan Elizabeth Tan belum lagi ditayangkan lagi di kaca televisyen, ramai peminat-peminat teruja serta tidak sabar untuk menonton drama tersebut.

Dengar cerita ramai yang sudah jatuh cinta dengan keserasian mereka berdua. Baru-baru ini, menerusi Twitter Syafiq ada memuat naik foto mesra bersama Elizabeth untuk mempromosikan drama tersebut.

Ternyata gambar tersebut menimbulkan rasa kurang senang serta netizen yang mengatakan Syafiq dan Elizabeth bergambar terlalu rapat. Ada netizen turut memberikan teguran kepada Syafiq agar menjaga batas dan berhati-hati bila bergambar.

Tidak kurang juga ada segelintir netizen terutamanya wanita seolah ‘panas hati’ dan cemburu melihat kemesraan pasangan tersebut.

Apa pun pasti ramai penonton diluar sana tak sabar nak tengok gandingan pertama pasangan ini.  Sama-sama kita nantikan.


"Bukan Takut Tapi Tak Mahu IG Dipenuhi Sampah"

Sehingga hari ini Izreen Azminda masih menutup fungsi ruangan komen di Instagram sejak kontroversi bernikah dengan suami orang. Jelasnya, hidupnya kini lebih tenang tanpa kata-kata sampah netizen.

BACA: Izreen Azminda Alami Alahan Teruk, Tak Boleh Buat Kerja Berat

“Emosi terganggu sebab komen mereka sangat keterlaluan. Cuba mereka duduk di tempat saya atau artis lain yang dikecam, apa mereka rasa? Disebabkan itu, saya ambil keputusan tutup ruangan komen dan ia sangat berbaloi”

“Sudah masuk tahun kedua saya tutup. Memang lega dan tenang saja. Tak perlu lagi saya hadap dengan komen jahat dan caci-maki mereka. Saya bukannya takut, tetapi tak mahu Instagram dipenuhi dengan ‘sampah’ dan komen negatif”

“Kalau mahu apa-apa, boleh DM (direct message) saja. Ramai yang berbuat sedemikian dan saya akan balas,” jelasnya mengapa bertindak untuk menutup terus ruangan komen sejak bernikah.

Selain itu, Izren turut bersetuju dengan tindakan rakan selebritinya, Linda Rafar menyaman netizen yang mengeluarkan kata-kata melampau. Katanya sudah sekian lama netizen memijak kepala selebriti sesuka hati. (rtky/w)


“Orang Rasa Seksi Tapi Saya Rasa Biasa Saja”

Zizi Kirana sememangnya sangat sinonim dengan imejnya yang agak seksi. Gara-gara sering tampil dengan pakaian yang mendedahkan tubuh, Instagram penyanyi itu sering dihujani dengan kritikan dan kecaman netizen.

Tidak kurang juga ramai yang meninggalkan komen berbaur lucah. Nampaknya bukan itu sahaja, Zizi baru-baru ini mendedahkan ada orang kenamaan dan VVIP cuba menggodanya dengan meninggalkan mesej nakal dan mengajaknya untuk melakukan perkara tidak elok.

“Ada juga orang kenamaan dan VVIP yang meninggalkan mesej-mesej nakal, ajak berasmara, nak berkawan rapat dan mahu `mengangkut’ saya ke sana sini. Tapi saya buat tak layan sebab pada saya mereka itu sebenarnya gila.

“Di luar mereka kata saya jahil sebab seksi tapi sebenarnya otak mereka yang tak betul,” katanya kepada Utusan Online.

Dalam pada itu, Zizi turut berasa pelik dan tertanya-tanya mengapa setiap foto yang di muat naik pasti akan menjadi kecaman netizen sedangkan baginya penampilannya itu biasa-biasa saja.

“Orang rasa seksi tapi saya rasa biasa saja. Saya takkan ubah atau ikut kata orang, saya tetap akan memakai pakaian yang saya rasa selesa,” jelasnya.


Emma Maembong, Syed Abdullah Didakwa Sudah Bernikah?

Beberapa hari lalu tular di media sosial beberapa keping gambar mesra Emma Maembong tidak bertudung bersama Syed Abdullah, yang juga merupakan abang kepada Menteri Belia & Sukan, Syed Saddiq.

Susulan gambar mesra yang tersebar, hubungan pasangan tersebut terus menjadi tanda tanya netizen. Terdahulu, pasangan ini dikatakan sedang hangat bercinta apabila sering memuat naik foto bersama. Bagaimanapun, kepsyen gambar yang dimuat naik menjelaskan mereka hanya kawan baik sahaja.

Namun, hari ini tular lagi satu cerita dimana timbul dakwaan mengatakan bahawa Emma dan Syed Abdullah telah pun berkahwin.

Menerusi Instagram @memes_puaka, seorang individu mendedahkan bahawa Emma dan Syed merupakan pasangan suami isteri.

Individu itu turut mendakwa Syed Abdullah telah menunjukkan gambar pernikahan mereka berdua kepadanya. Menurut individu itu lagi, dia mendedahkan perkara tersebut kerana sudah melibatkan isu fitnah dan timbul rasa bersalah jika dia hanya mendiamkan diri sahaja.

Bagaimanapun, setakat ini masih tiada penjelasan lanjut daripada pihak Emma mahupun Syed Abdullah berhubung dakwaan tersebut.


"Tapi Suara Bodoh Tu Macam Mana?"

Baru saja muncul dengan single lagu terbaru berjudul Vroom Vroom, Nabila Razali meluahkan rasa terkilan dengan sikap segelintir netizen yang mengutuk vokal nyanyiannya dengan menggunakan bahasa kesat.

Menurut Nabila, dia menerima apa saja kritikan dan komen negatif yang dilihat boleh membantu untuk memperbaiki mutu nyanyiannya namun bukan dengan cara melemparkan perkataan kesat.

“Kadang-kadang saya sedih juga tengok netizen yang komen dengan perkataan-perkataan kesat dan kasar ini. Bila buka IG mereka, muka baik dan ada keluarga.

“Tapi menggunakan bahasa kesat untuk kecam orang. Saya tak kisah dengan kritikan dan boleh terima komen negatif. Kalau tak boleh terima lebih baik saya tak jadi penyanyi.

“Ni kata suara macam bodoh. Tapi suara bodoh tu macam mana? Kalau kata suara saya sengau boleh la saya perbetulkan jadi lebih baik,” katanya kepada mStar Online.

Tidak hanya berdiam diri, Nabila turut memberikan pendapat terhadap kritikan melampau yang menggunakan kata-kata kesat. Menurutnya, rata-rata netizen yang melemparkan kata kesat adalah mereka yang sering berkongsikan status tentang keagamaan.

Biarpun dikecam teruk, namun Nabila mengucapkan terima kasih kepada mereka yang menyokongnya sehingga lagunya itu kini trending nombor tiga di YouTube selepas seminggu dilancarkan.


"Ina Tu Cuma Mak Cik Kantin, Mana Reti Ajar Anak"

Nampaknya cadangan kerajaan untuk memenjarakan ibu bapa yang tidak menghantar anak ke sekolah hingga SPM mendapat tentangan hebat Suhaimi Saad. Menerusi media sosial, Suhaimi panjang lebar menjelaskannya.

Menurut Suhaimi, keadaan hidupnya yang miskin dan zuhud membuatkan beliau tidak berkemampuan untuk membayar denda dan akan menolak sekerasnya untuk membayarnya sekalipun jika didenda.

Jelasnya lagi, namun jika tidak membayar denda beliau akan dipenjarakan sekaligus menyukarkan usahanya untuk mengajar anak-anaknya di rumah. Dakwanya lagi isterinya pula tidak mahir Bahasa Inggeris dan Bahasa Arab.

Dengan bersahaja Suhaimi menggelarkan isterinya, Ina Naim sebagai mak cik kantin yang tidak berpelajaran tinggi dan tidak mampu mengajar anak-anaknya di rumah jika beliau dipenjarakan.

Kenyataan tidak sensitif itu bagaimanpun menimbulkan kemarahan orang ramai. Ramai menganggap Suhaimi secara tidak langsung menghina pekerjaan mak cik kantin dan tidak menghargai isteri. (rtky/w)


“Jangan Nanti Bila Nak Mati Baru Cari Kami”

Sejak kebelakangan ini kecoh di media sosial mengenai bekas anggota kumpulan nasyid In-Team, Suhaimi Saad berhubung pendiriannya yang tidak menghantar anak ke sekolah.

Berikutan itu, akaun media sosial isterinya, Ina Naim pula dihujani dengan komen kritikan dan kecaman netizen.

Menerusi video di Facebook suaminya, Ina menjelaskan dia memadam dan menyekat akaun netizen kerana tidak mahu perkara negatif itu berlarutan. Ujarnya lagi, dia juga tidak mahu menambah lagi dosa netizen di luar sana.

“Ramai yang bertanya saya kenapa saya sekat akaun netizen dan memadam komen mereka. Saya tidak mahu bergaduh kerana komen yang ditinggalkan itu negatif, lebih baik saya memadamnya.

“Saya tak nak tambahkan dosa mereka, cukuplah dosa yang mereka dah ada. Jangan nanti bila mereka dah nazak, dah nak mati baru nak cari kami,” kata Ina.

Sebelum ini, berhubung isu tidak menghantar anak ke sekolah, Ina memberitahu mereka terlebih dahulu sudah meminta pendapat daripada pelbagai pihak.

Terdahulu, suaminya Suhaimi Saad pernah mencetuskan kontroversi kerana pendirian anti vaksin dan pernah membuang ubat hospital.


Zahirah Beri Bayangan Hubungan Cinta Direstui Bapa

Hubungan cinta Aiman Hakim dan Zahirah Macwilson bukanlah sesuatu yang baru, peminat juga merestui. Menambahkan lagi kegembiraan peminat mereka apabila Zahirah seolah memberi bayangan sudah mendapat restu bapanya.

Menerusi Instagram, Zahirah memuat naik gambar bersama bapanya, Zainol Macwilson dan menceritakan keakraban mereka berdua. Turut meninggalkan komen pada gambar berkenaan, cinta hati, Aiman.

Namun apa yang menariknya Zahirah membalas komen kekasihnya itu, memberi bayangan seolah hubungan mereka sudah mendapat restu bapanya dan bakal ke Perth pula memohon restu ibunya selepas ini.

Untuk pengetahuan ibu kandung Zahirah, Maslinda Yusof kini menetap di Perth, Australia bersama suami barunya selepas bercerai. Bertuah Aiman dapat restu bapa Zahirah, bukan senang, yang dulu pun tak lepas! (rtky/w)


Instagram Padam Akaun Nur Sajat?

Biarpun sering terpalit dengan kontroversi panas dan sering menjadi bahan kecaman netizen, namun populariti Nur Sajat boleh dikatakan mengalahkan selebriti. Pengikutnya di Instagram juga meningkat hari demi hari sehingga mencecah jutaan pengikut.

Bagaimanapun, lewat petang semalam akaun Instagram milik usahawan kosmetik itu yang menggunakan nama @nursajat23 tidak temui. Tidak dapat dipastikan sama ada akaun tersebut telah dinyahtifkan atau sebaliknya.

Menerusi Instagram @makcik_puaka, akaun Nur Sajat dikatakan telah dipadam oleh pihak Instagram kerana didakwa gagal mematuhi panduan media sosial tersebut.

Turut disertakan gambar menunjukkan pihak Instagram menghantar notis pemberitahuan kepada mereka yang telah membuat aduan. Pihak Instagram turut memberitahu bahawa mereka telah memadam akaun Nur Sajat.

Perkongsian tersebut menimbulkan pelbagai reaksi daripada netizen. Namun, tidak dapat dipastikan sama ada benar atau tidak akaun tersebut itu telah dipadam oleh Instagram.


Syed Saddiq Buka Mulut Isu Abang & Emma Maembong

Beberapa hari lalu tular di media sosial beberapa keping gambar mesra Emma Maembong tidak bertudung bersama Syed Abdullah yang juga merupakan abang kepada Menteri Belia & Sukan, Syed Saddiq.

Susulan isu tersebut, ruangan komen Instagram Syed Saddiq dihujani dengan komen kritikan dan kecaman daripada netizen.

Salah seorang netizen turut menyarankan agar Saddiq menegur abangnya kerana tindakan Syed Abdullah itu dianggap telah mencalarkan nama keluarga mereka.

Kenyataan netizen itu mendapat perhatian dan komen tersebut dibalas dengan tenang oleh Syed Saddiq. Saddiq menjelaskan dia tidak perlu mendedahkan perkara berkenaan teguran atau perbincangan di antara keluarga kepada umum.

“Saya tidak perlu beritahu satu dunia berkenaan teguran ataupun perbincangan di antara keluarga. He is still my brother, saya akan sentiasa doakan untuk dia,” tulisnya.

Selasa lalu, tular di media sosial gambar mesra Emma tanpa hijab bersam Syed Abdullah di sebuah restoran dan sekeping lagi gambar seorang wanita duduk di celah kangkang lelaki berkenaan di dalam bilik.

Berikutan itu, Emma membuat permohonan maaf secara terbuka di atas kesilapannya kerana tidak bertudung. Bagaimanapun, Emma menegaskan bahawa wanita yang duduk di celah kangkang lelaki tersebut bukan dirinya.


Foto Aib Tersebar, Ini Pesan Dai Wan Untuk Emma Maembong

Baru-baru ini, kecoh seketika di media sosial apabila beberapa gambar Emma Maembong membuka tudung dan seksi disisi Syed Abdullah tersebar. Meskipun Emma sudah membuat permohonan maaf mengenai isu membuka tudung, namun masih ramai netizen berterusan mengecamnya.

Isu tersebut turut mendapat perhatian Da’i Wan yang meminta agar pelakon itu bersabar dengan dugaan tersebut dan anggap kejadian itu sebenarnya petanda baik disebalik segala keburukan.

“Terbongkarnya aib, orang selalu anggap ia keburukan. Maaf. Saya hadir untuk perbetulkan. Ia sebenarnya tanda kebaikan yang Allah nak bagi pada kita.

“Orang yang hari ini sedar dan tahu tentang aib dia lantas dia ubah dan baikinya. Usaha ini yang buat dia bernilai disisi Allah,” tulisnya.

Apa pun diharap Emma terus tabah di atas segala ujian dan tidak berputus asa untuk menjadi insan lebih baik serta terus istiqamah.


"Bertalu-Talu Mesej Mohon Maaf Masuk"

Gara-gara mahu menyaman lebih 100 individu yang menulis komen keterlaluan berhubung isu fitnah sekumpulan jururawat di Hospital Shah Alam, Linda Rafar menerima lebih 40 mesej mohon maaf dari netizen.

“Sekarang, peguam saya sedang membuat tapisan pengecualian notis. Seperti yang dimaklumkan semalam, permohonan maaf itu perlu dibuat secara jelas dan terperinci. Bukan hanya hantar menghantar mesej minta maaf saja”

“Ada yang menyesal kerana tak berfikir sebelum komen selain dipengaruhi rakan. Tahu pun mereka malu. Malu saya dan keluarga nak letak mana? Selepas apa yang mereka lemparkan kepada saya, baru nak fikir perkara itu salah”

“Apa pun, saya kena ikut nasihat peguam. Permohonan maaf itu perlu beradab dan jelas serta dibuat secara terbuka. Saya akan memuat naik permohonan maaf yang sudah diluluskan peguam di Instragram,” jelasnya.

Bagaimanapun Linda memberitahu, bagi mereka yang masih berdegil untuk meminta maaf, notis tuntutan permohonan maaf secara terbuka tetap akan dihantar atau merek bakal berdepan dengan saman.

Rata-rata rakan di kalangan selebriti memuji tindakan berani Linda menfailkan saman terhadap netizen. Untuk pengetahuan, Linda merupakan selebriti pertama menfailkan saman terhadap netizen. (rtky/w)


“Tudung Itu Mahal Harganya Di Akhir Zaman” – PU Amin

Menerusi Instagram, Pencetus Ummah Amin meluahkan rasa kesal apabila banyak cerita yang tidak sedap didengar tentang wanita bertudung sejak kebelakangan ini.

PU Amin turut menjelaskan kelebihan bertudung dan memberitahu betapa mahalnya maruah dan aurat seorang wanita. Katanya lagi, dalam Al Quran ada memberitahu memakai tudung untuk menutup dada, namun jika dipakai mengikut suka, mudah untuk syaitan terus menggoda.

“Tudung mahkota bagi wanita . Tanda Allah sayang wanita , Allah minta ditutup aurat wanita . Dalam Al Quran Allah memberi arahan tanda sayang.

“Tudung itu mahal harganya di akhir zaman. Tapi yang lebih mahal adalah maruah dan aurat wanita. Ibu, isteri, anak anak kita wanita, Allah muliakan mereka.

PU Amin turut menyeru kaum lelaki agar memelihara aurat kaum wanita kerana bimbang jika tangan itu nanti yang akan menarik kita ke neraka kelak.  Beliau turut memberi secebis nasihat buat wanita diluar sana supaya tidak termakan dengan hasutan atau godaan dunia

“Wahai lelaki perlihara kaum wanita dikalangan kamu. Kelak senyum nak ke syurga ditarik hina ke neraka. Wahai Muslimah , Pintu Syurga Masih Terbuka . Kembali lah perlahan demi perlahan , sedikit demi sedikit. Selagi peluang bertaubat masih ada , sujudlah memohon ampun Tuhan.

Diakhir perkongsian tersebut, PU Amin turut melarang netizen daripada ‘tag’ sesiapa di ruangan komen, kerana pesanannya itu ditujukan kepada umum.


Rita Rudaini Buat #10yearschallenge Naik Gambar Bekas Suami

Kebelakangan ini ramai selebriti melakukan cabaran 10 Years Challenge di Instagram. Tidak ketinggalan, Rita Rudaini menyahut cabaran berkenaan dengan memuat naik gambar bekas suami, Aidil Zafuan 10 tahun lalu.

BACA: “Dah 5 Tahun, Nombor Telefon & Rumah Saya Masih Sama”

Menerusi Instagram, Rita menyahut cabaran peminat memuat naik gambar perbandingan gambar sekarang dan 10 tahun lalu. Namun apa yang menarik perhatian gambar Aidil berserta kepsyen sinis.

“Nak buat lagu mana, dah tahun 2009 tu gambar sistur masih ada suami, tak ada pula gambar sistur bujang. Nak tutup atau crop tak sampai hati sebab masih hidup. Tak apalah tak salah pun, kenangan 2009 tak boleh diubah dan dipadam”

“Jadikan sebagai satu perjalanan hidup yang penuh pengajaran dan kenangan. Amacam #10yearschallenge sistur? Banyak perubahan tak? Sama je kan. Dulu bertiga sekarang pun bertiga juga,” tulisnya lagi.

Rata-rata peminat geli hati melihat telatah Rita yang sering ‘mengusik’ bekas suami dengan kepsyen-kepsyen sinis. Bagi Rita pula, tidak salah memuat naik gambar bekas suami, apa pula kata anda? (rtky/w)


Syatilla Melvin Tak Sabar Mahu Timang Anak Perempuan

Dimakbulkan Tuhan untuk menimang cahaya mata perempuan pula, Syatilla Melvin terlalu teruja menantikan cahaya matanya itu yang bakal dilahirkan. Namun berharap segala proses bersalin dipermudahkan.

“Ini satu lagi khabar gembira buat saya dan suami. Saya berdoa semoga segalanya dipermudahkan hingga bersalin nanti. Memandangkan anak sulung adalah lelaki, jadi selepas ini kami ada sepasang cahaya mata”

“Sejak disahkan hamil, saya selalu cakap dengan suami alangkah seronok jika dikurniakan anak perempuan. Apa pun, saya tak nak terlalu teruja. Paling penting, bayi dalam kandungan sihat dan sempurna apabila dilahirkan nanti”

Bercerita mengenai kandungannya pula, Syatilla memberitahu usia kandungannya yang sudah memasuki enam bulan membuatkan beliau selalu letih. Disebabkan itu Syatilla tidak terlibat dengan sebarang pengambaran.

“Saya memang tak terbabit dalam mana-mana projek. Kalau keluar pun hanya pergi menghadiri acara. Dalam usia kandungan hampir enam bulan, memang cepat letih. Kalau boleh nak duduk saja,” jelasnya. (rtky/w)


"Demi Allah Saya Tak Stress"

Biarpun dikecam teruk kerana tidak menghantar anak ke sekolah, namun bekas anggota kumpulan nasyid In Team, Suhaimi Saad tetap dengan pendiriannya untuk memberi pendidikan kepada anak-anak dengan cara sendiri di rumah.

Susulan itu, Ina Naim pula yang menjadi mangsa kecaman netizen yang mendakwa wanita itu terpaksa mengikut segala keputusan suami dan seperti lembu dicucuk hidung. Namun, Ina memberitahu semua keputusan yang dibuat adalah perbincangan bersama anak-anak dan dirinya.

“Suami saya akan bertanya pendapat saya dan anak-anak sebelum membuat sesuatu keputusan. Kita akan bermesyuarat dan mengundi jika ramai kata A maka itulah keputusannya.

“Saya ikut, kalau itu yang terbaik bagi dia, maka ia terbaik bagi say juga. Sedangkan nak makna pun kami berbincang dulu,” ujarnya.

Menerusi Facebook suaminya, Ina turut meluahkan rasa geram dengan dakwaan liar netizen itu serta menjelaskan bahawa dia tidak pernah tertekan malah bahagia bergelar isteri kepada Suhaimi Saad.

“Demi Allah saya tak stress. Saya bahagia walaupun orang kata kami hidup zuhud, daripada kaya lupa diri.

“Suhaimi suami yang baik, kalau dia jahat sudah lama dia tinggalkan saya. Ramai sahaja perempuan mesej kacau-kacau dia tapi dia kuat iman,” ujarnya.

Mengulas mengenai isu tidak menghantar anak ke sekolah, Ina memberitahu mereka terlebih dahulu sudah meminta pendapat daripada pelbagai pihak.

“Kami dah tanya profesor, pensyarah, ramai juga golongan mereka yang tidak menghantar anak ke sekolah. Anak mereka belajar di rumah dan sambung pengajian di Mesir,” katanya.

Terdahulu, Suhaimi Saad pernah mencetuskan kontroversi kerana pendirian anti vaksin dan pernah membuang ubat hospital.


“Saya Kurus Kerana Terlalu Bahagia”

Kebiasaannya rata-rata mereka yang sudah berumah tangga akan naik berat badan kerana mengecap kebahagiaan. Namun berbeza dengan pelakon Juliana Evans yang mendedahkan dirinya kurus kerana terlalu bahagia.

Katanya lagi, dia berusaha untuk mendapatkan berat badannya sekarang dan mengambil masa selama beberapa tahun. Menurut Juliana, dia sangat menitik beratkan pemakanan harian dan lebih gemar memasak sendiri di rumah.

“Kalau orang lain kurus, mungkin disebabkan ada masalah atau bersedih, tetapi saya kurus kerana terlalu bahagia. Syukur, hampir dua tahun bergelar isteri, saya kini makin selesa membuat kerja rumah seperti mengemas dan memasak untuk suami setiap hari.

“Walaupun suka memasak tetapi saya tetap utamakan menjaga kesihatan iaitu mengawal pemakanan harian termasuk sentiasa bersenam.

“Apatah lagi, memang saya nak kurus seperti sekarang dengan berat badan sekitar 47 atau 48 kilogram (kg) saja. Kalau dulu, saya kelihatan agak berisi,” katanya kepada Harian Metro.

Ditanya mengenai zuriat, Juliana memberitahu dia dan suami sudah bersedia menimang cahaya mata. Ujarnya lagi, dia berharap tahun ini dia dan suami akan dikurniakan cahaya mata, namun menyerahkan soal rezeki kepada Allah SWT.


"Aku Dah Maki Anak Kesayangan Aku Tu"

Mempunyai hubungan yang rapat dengan Emma Maembong, Micheal Ang mengakui ada menghubunginya selepas kontroversi ‘anak emasnya’ itu membuka tudung. Namun Micheal menganggap tidak perlu perbualan mereka didedahkan.

Kepada batu-batu api Yg nak sgt aku komen pasal emma. Nah ni jawapan aku! Anyway pada followers yg baik2 tu I luv u all n have a great week!

A post shared by  Michael Ang (@michaelang38) on Jan 29, 2019 at 2:51am PST

“Sekarang baru tahu netizen yang komen di IG saya batu api kan. Sejak kes gambar tak bertudung itu, satu-satu minta aku komen. Sebab nak tahu apa aku cakap pasal anak kesayangan aku tu”

“Sah-sah aku dah maki dia, marah dia. Takkan aku tunjuk atau nak attach conversation dan voice note aku dengan dia. Apapun, dia dah minta maaf dan dia tahu dia bersalah. Dia pun tak salahkan sesiapa”

“At least dia mengaku salah dia dan akibatnya dia tanggung sendiri. Lagipun itu hak individu, kita doa yang baik-baik sahaja sebab kita kan sesama manusia cuba jadi baik-baik,” katanya lagi.

Ada betulnya kata Micheal, sekurang-kurangnya Emma sudah pun memohon maaf. Teringat pula komen Micheal pada bekas finalis Dewi Remaja baru-baru ini, dah macam Caprice (mengulas isu semasa dunia hiburan). (rtky/w)


"Mengata Orang Lagi, Kan Dah Kena Buku Dengan Ruas"

Gara-gara rakaman pembantu peribadi Nur Sajat menampar seorang wanita semalam tular, usahawan kosmetik itu tampil menjelaskan keadaan sebenar. Khabarnya pergaduhan itu bermula dengan komen di laman Facebook.

Menurut Sajat, pergaduhan itu berlaku selepas jurujual terbabit kerap meninggalkan komen mengutuk beliau dan mencabar untuk bertemu hingga membuatkan pembantu peribadinya, Sheryna berang lalu bertemunya di KLCC.

“Benda ni berlaku kerana perbualan di Facebook milik Sheryna. Jadi jurujual tu mengata saya dan dia bertanya ada masalah ke, lalu dia membalas anjing. Mestilah Sheryna marah. Saya tak kenal pun dia siapa”

“Saya pun tak tahu apa yang dia sakit hati sampai hari-hari kutuk saya. Itulah rakan kongsi saya marah sangat cara dia membalas komen dan jurujual itu kata kalau tak puas hati meh jumpa dia dekat KLCC”

Selain itu, Sajat yang tegas mempertahankan pembantu peribadinya berkata, jurujual itu sepatutnya tidak bersikap biadap seperti itu dan kejadian berlaku seolah buku bertembung dengan ruas. (rtky/w)


Imej & Reputasi Tercalar, Linda Rafar Saman 100 Netizen

Bulan lalu, tular di media sosial isu mengenai Linda Rafar yang didakwa menfitnah sekumpulan jururawat di sebuah hospital. Perkara itu mendapat perhatian ramai termasuklah Kesatuan kerja untuk para jururawat, Delegasi Jururawat yang ingin mengemukakan tuntutan saman terhadap penyanyi itu.

Terbaru, dalam satu sidang media siang tadi, Linda memberitahu akan menfailkan saman terhadap lebih 100 netizen yang melemparkan kecaman keterlaluan sehingga memburukkan imej dan reputasinya serta nama keluarganya turut tercalar berhubung isu fitnah jururawat itu.

Dalam pada itu, Linda turut menuntut mereka untuk membuat permohonan maaf secara terbuka menerusi platform media sosial.

“Kami sudah mengenal pasti individu terbabit berdasarkan komen keterlaluan mereka. Buat masa sekarang, kami masih dalam proses mengumpul butiran lanjut mereka. Selepas itu, baru notis akan dihantar.

“Saya nak mereka buat permohonan maaf secara terbuka dalam tempoh tujuh hingga 14 hari selepas notis diterima. Jika tidak berjawab, tindakan saman bakal diambil.

“Apa yang dibuat ini adalah untuk memberi pengajaran kepada semua pengguna laman sosial supaya tidak sewenang-wenangnya menulis komen yang berbaur fitnah dan mengaibkan. Jangan sesuka hati nak buli orang lain di laman sosial,” katanya kepada Harian Metro.

Linda memberitahu, dia tidak pernah terlintas untuk sampai ke tahap ini dan mahu ianya diselesaikan secara baik. Namun kecaman yang dilemparkan semakin teruk dan berlarutan meskipun ibunya sudah meninggal dunia.

Katanya lagi, apa yang dilakukan olehnya itu adalah untuk mempertahankan hak ibunya dan bukan untuk kepentingan diri sendiri.

Belum pernah terjadi dalam industri hiburan tanah air dimana artis menfailkan saman terhadap netizen. Apa pun semoga ianya dapat dijadikan pengajaran buat netizen diluar sana.


Pembantu Peribadi Sajat Serang & Tampar Pekerja Farmasi?

Baru-baru ini tular sebuah video di laman Twitter menunjukkan seorang individu telah menyerang serta melempang seorang pekerja farmasi di khalayak ramai. Difahamkan mangsa merupakan seorang perunding kecantikan di sebuah Farmasi di pusat beli belah terkemuka Kuala Lumpur.

Menerusi rakaman video tersebut, individu yang menyerangnya itu dilihat telah menarik mangsa keluar dari farmasi tempatnya bekerja dan menamparnya sebanyak 3 kali sebelum terjadinya pergelutan.

Berdasarkan perkongsian netizen, mangsa telah pun membuat laporan polis berhubung insiden tersebut dan mendakwa individu yang menyerangnya itu adalah pembantu peribadi usahawan kosmetik, Sajat.

Hasil pencarian netizen, individu yang didakwa menyerang pekerja farmasi itu menggunakan nama @diammonds_isabella di laman Instagram.

Menurut laporan polis, mangsa telah diserang oleh 3 orang individu termasuk suspek. Akibat daripada serangan tersebut mangsa mengalami beberapa kecederaan di jari dan muka, malah telefon bimbitnya juga telah hilang sewaktu kejadian tersebut berlaku.

Susulan kejadian itu, Sajat tampil membuka mulut mengenai isu berkenaan. Menurut Sajat, pembantu peribadinya memukul pekerja farmasi itu kerana wanita itu tidak mempunyai adab dan tiada budi bahasa.

Menerusi perkongsian di Instagram,  Sajat memberitahu pekerja farmasi itu dikatakan memanggil pembantu peribadinya dengan nama ‘anjing’ dan berkata macam-macam tentang dirinya. Apa pun diharap kes ini dapat diselesaikan dengan baik.


Produser Drama Serik Mahu Bantu Fathia Latiff

Jika sebelum ini produser drama terkenal, Haji Fadzil Teh sanggup memberikan peluang kedua kepada Fathia Latiff biarpun dihimpit pelbagai kontroversi ketika itu, kini Haji Zil sudah serik dengan perangai Fathia!

Kontroversi terbaru yang dicetuskan Fathia baru-baru ini, apabila tampil tidak bertudung dan berambut pendek membuatkan produser itu kecewa untuk membantunya memperbaiki diri agar dapat meneruskan karier lakonan.

“Saya sedih dengan apa yang berlaku. Berkali-kali saya cuba untuk tidak percaya dan berharap wanita yang dilihat dalam rakaman video itu bukan Fathia. Namun, selepas melihat semula rakaman di IG Story milik Fathia, jelas memang itulah dia”

“Teman-teman juga beritahu wanita dalam video itu Fathia. Ibarat sudah terang lagi bersuluh. Saya sudah serik hendak bantu orang macam dia. Saya yakin manusia buat silap dan berhak diberi peluang untuk melupakan kisah silam”

Bagaimanapun Haji Zil berharap keluarga Fathia dapat membantunya agar kembali ‘bangun’. Rata-rata peminat juga turut mempersoalkan usaha Fathia untuk berubah yang hingga kini hanya angan kosong.

“Namun, dengan apa yang terjadi, Fathia nampaknya terus mengundang kecaman ramai. Nampaknya, dia tak sayang dan kasihankan dirinya sendiri. Saya fikir Fathia perlu dibantu untuk memulihkan dirinya. Keluarga Fathia perlu berbuat sesuatu,” katanya berkenaan kontroversi itu. (rtky/w)


Suhaimi Saad Jelaskan Sebab Tak Hantar Anak Ke Sekolah

Pasti ramai yang masih ingat lagi suami kepada Ina Naim yang juga merupakan bekas anggota kumpulan nasyid In Team, Suhaimi Saad pernah mencetuskan kontroversi kerana pendirian anti vaksin dan pernah membuang ubat hospital.

Namun kali ini menerusi Facebook, Suhaimi Saad menjelaskan dia mempunyai alasan tersendiri sebab mengapa dia memilih untuk tidak menghantar anak ke sekolah.

Menurut Suhaimi, perkongsiannya itu tiada niat untuk memburuk-burukkan mahupun menghasut sesiapa. Ujarnya lagi, dia hanya sekadar berkongsi cerita serta berharap tiada lagi persoalan atau spekulasi yang akan timbul.

“Sejujurnya, saya tidak percaya kepada sistem pendidikan yang sedia ada.(minta maaf). Ia berubah ubah tahun demi tahun. Seolah olah tidak ada dasar yang jelas.

“Saya juga melihat ia tidak banyak membantu anak anak saya memahami dan mengamalkan Islam dengan baik.”

“Tanggungjawab mendidik atau memberi pendidikan kepada anak anak adalah tanggungjawab ibubapa. Bukan guru,bukan sekolah. Sekolah itu platform, guru hanya pembantu.”

“Dengan kenaikan harga barang dan kos hidup, saya tidak fikir saya perlu buang duit untuk tol, minyak kereta dan perbelanjaan buku dan keperluan sekolah yang lain. Saya pun bukan orang kaya.

“So di rumah boleh belajar. Di masjid boleh belajar. Waktu bercuti, di hotel dan di kampung pun boleh belajar. Kehidupan adalah sekolah yang real.”

“Bukankah kita banyak membuang masa di atas jalan raya, menunggu di hadapan sekolah dan dalam masa sama ada tugas lain yang tak kurang penting untuk diselesaikan. Saya tidak suka situasi itu, saya pilih untuk mengelak.

“Tapi kalau tidak ada pilihan, anggaplah itu sebagai pengorbanan. Kita sama sama berkorban.”

“Inilah part yang paling touching. Saya percaya bahawa saya akan mati. Apa pun kata orang, demi Allah saya juga sayang pada isteri dan anak-anak saya. Sayang sampai tak mahu berpisah. Nak hantar ke sekolah pun tak sanggup.”

“So cara kerja penyanyi ni, tak sama macam cikgu, macam kerja kilang atau kerja pejabat. Waktu kerja pun tak menentu, cuti pun tak tentu.

“Kadang kadang out station 3 hari, 5 hari. So saya pilih untuk teruskan kerja ni sebab saya percaya, inilah rezeki dan minat saya. Kerja ni tak memudahkan untuk saya hantar dan ambil anak di sekolah. Saya lebih faham keluarga dan kerja saya so tak perlu susun aturkan. Terima kasih.”

“Saya pilih untuk ‘ikat’ anak-anak dan isteri di rumah. Semoga Allah selamatkan kami daripada tipu daya Dajjal. Setelah usaha ini, saya serahkan seluruh hidup dan mati saya dan keluarga hanya kepada takdir dan iradat Allah.

“Pada hemat saya, kalian tidak mampu buat sepertimana yang saya buat. Tapi sebagai muslim, doakanlah yang baik baik, usahakanlah segala yang terbaik dan teruslah berdoa agar Allah memberi kekuatan untuk kita semua kembali beramal dengan cara hidup yang Allah suka dan redha.”

Susulan penjelasannya itu, Suhaimi dikritik teruk oleh netizen. Suhaimi kemudian memuat naik penjelasan mengapa anaknya tidak ke sekolah. Menurutnya, jika ke sekolah tidak semestinya pandai dan jika tidak ke sekolah tak semestinya tidak belajar.

Untuk rekod, Suhami mendirikan rumah tangga bersama Ina Naim dan dikurniakan empat cahaya mata, Ehmad Hadie El Fardie, 11, dan Sallman El Khoyri, 9, Phyrosh El Fadwah, 7, dan Nurlayla El Ghufrony, 5.


"Terus Kuat, Allah Kan Ada"- Kamal Adli

Kecoh semalam apabila beberapa gambar Emma Maembong membuka tudung, dan seksi disisi Syed Abdullah tersebar. Turut sama bersimpati, bekas kekasih Emma, Kamal Adli tampil memberikan kata-kata semangat.

Menerusi komen yang ditinggalkan, Kamal menasihati agar Emma terus kuat menghadapi dugaan yang diberikan ini dan positif mengharunginya. Komen tersebut ditulis dalam kenyataan mohon maaf Emma terdahulu.

Rata-rata ramai memuji sikap Kamal yang positif dan matang walaupun hubungan cinta mereka sudah putus. Ada juga yang mendoakan agar Kamal mendapat jodoh yang lebih daripada Emma di masa akan datang.

Sebelum ini Emma mengakui gambar tidak berhijab itu adalah dirinya dan memohon maaf diatas ‘kelalaiannya’ itu. Namun kemudian tersebar pula beberapa gambar Emma memakai seluar pendek dan seksi bersama Syed. (rtky/w)


“Baru Nak Jadi Laki Balik, Kahwin Wanita Bertudung Tapi..”

Usahawan kosmetik Safiey Ilias sememangnya tidak pernah lekang daripada kontroversi panas. Namun, sehingga hari ini, masih ramai yang berharap agar Safiey berubah dan kembali ke fitrah asalnya.

Baru-baru ini, perkongsian Safiey menjadi perhatian ramai apabila dia mendedahkan pernah terfikir untuk menjadi lelaki semula dan berkahwin dengan wanita bertudung.

Namun melihatkan sikap ‘buruk’ segelintir wanita bertudung membuatkannya menangguhkan hasratnya itu. Menurut Safiey, dia melihat tidak semua wanita bertudung itu baik kerana kadang kala komen yang dilemparkan oleh mereka sangat teruk dan menakutkan.

Dalam pada itu, Safiey turut menasihati mereka yang bertudung di luar sana agar menjaga mulut dan akhlak.

Bagaimanapun, seperti sudah dijangka perkongsian Safiey itu menimbulkan rasa kurang senang di kalangan netizen. Netizen mengatakan bahawa tudung tidak ada kena mengena dengan sikap atau perangai seseorang.

Terdahulu, kisah penghijrahan Safiey Ilias menggemparkan Malaysia apabila nekad untuk kembali menjalani fitrah asalnya yakni sebagai seorang lelaki sejati.

Bagaimanapun sekitar Disember 2017,  Safiey mengejutkan ramai pihak apabila kembali tampil berpakaian wanita.


Gambar Panas Mirip Emma Maembong Tersebar Lagi?

Masih belum reda mengenai gambar mesra Emma Maembong tidak bertudung bersama Syed Abdullah, tular lagi gambar baru dipercayai mirip pasangan tersebut.

Menerusi Instagram @memes_puaka, dua keping gambar dikongsikan wanita mirip pelakon itu yang berpakaian seksi, manakala sekeping lagi gambar jelas menampakkan abang kepada Syed Saddiq itu berada dalam pelukan Emma.

Gambar tersebut dikirim oleh seorang individu namun tidak dinyatakan lokasi dan bilakah gambar tersebut diambil.

Semalam, tular di media sosial gambar Emma tanpa hijab berpelukan dengan Syed Abdullah di sebuah restoran dan sekeping lagi gambar seorang wanita duduk di celah kangkang lelaki berkenaan di dalam bilik.

Berikutan itu, Emma membuat permohonan maaf secara terbuka di atas kesilapannya kerana tidak bertudung. Bagaimanapun, Emma menegaskan bahawa wanita yang duduk di celah kangkang lelaki tersebut bukan dirinya.

Memetik laporan Astro Gempak, Syed Abdullah tampil memberikan penjelasan bahawa gambar berdua-duaan di dalam bilik itu bukan Emma Maembong tetapi wanita lain dan gambar tersebut diambil kira-kira empat tahun lalu.


Emma Maembong Mohon Maaf, Mengaku Buka Tudung

Berikutan penularan gambarnya tidak bertudung, menerusi Instagram Emma Maembong mengaku wanita di dalam foto bersama Syed Abdullah itu adalah dirinya.

Menjawab pertanyaan peminatnya berhubung isu gambar panas yang tersebar, Emma memohon maaf di atas tindakannya yang membuka tudung, namun dia menegaskan bahawa wanita yang duduk di celah kangkang lelaki berkenaan bukan dirinya.

Emma juga mengakui bahawa gambar tersebut diambil baru-baru ini. Jelasnya lagi dia tidak pernah membuka hijab sebelum ini dan apa yang berlaku adalah salahnya sendiri.

Dalam pada itu, Emma turut membuat permohonan maaf secara terbuka mengakui apa yang berlaku adalah kelalaiannya sendiri dan orang lain tiada kena mengena di atas tindakannya itu. Emma turut mengucapkan terima kasih di atas nasihat netizen.

“Salam semua. Saya nak minta maaf atas salah saya lalai. Bukan salah kawan, keluarga atau sesiapa kerana diri saya sendiri yang lalai.

“Memang salah saya. Bukan salah kawan, keluarga atau siapa-siapa. Jangan salahkan mereka sebab saya sendiri yang lalai. Maafkan saya. Thank you kepada yang nasihat saya, dan yang marah yang kecewa atau sedih semua saya mintak maaf ya,” tulisnya.


Gambar Panas Mirip Emma, Abang Syed Saddiq Tersebar?

Pasti ramai yang tahu Emma Maembong kini berkawan rapat dan dikatakan sedang hangat menyulam kasih dengan seorang jejaka kacak Syed Abdullah yang juga abang kepada Menteri Belia dan Sukan, Syed Saddiq.

Hari ini kecoh mengenai laporan eksklusif yang dikeluarkan oleh Kosmo!, dimana mereka menerima gambar mirip abang kepada seorang Menteri Kabinet bersama seorang wanita selebriti popular tempatan berdua-duaan di dalam bilik.

Manakala sekeping lagi gambar mirip Emma sedang berpelukan dengan seorang pemuda yang menyerupai Syed Abdullah di sebuah restoran. Menurut sumber,  gambar tersebut dirakamkan kira-kira seminggu yang lalu.

Terdahulu, Emma ada berkongsikan sekeping gambarnya bersama Syed ketika bercuti di Dubai, berserta dengan ucapan hari lahir buat jejaka itu.

Malah mereka berdua juga pernah memuatnaik gambar bersama-sama dalam Instagram masing-masing namun menyertakan kapsyen dengan menjelaskan bahawa mereka hanya rakan karib.

Bagaimanapun, tidak dapat dipastikan sama ada benar atau tidak individu tersebut adalah Emma dan Syed Abdullah. Setakat ini masih tiada penjelasan daripada pihak Emma mahupun abang Syed Saddiq berhubung gambar berkenaan.


"DS Najib Meminta Saya Menjaga Pemakanan"

Pelawak, Ebby Yus terkejut apabila menerima kunjungan khas dari bekas Perdana Menteri, Datuk Seri Najib Razak yang datang menziarahinya di kediaman semalam di Kampung Baru, Kuala Lumpur.

Dalam kunjugan selama 15 minit itu, Najib banyak bertanyakan tentang perkembangan kesihatan Ebby. Selain itu Najib sempat berpesan kepada Ebby agar menjaga pemakanan supaya tidak dijangkiti penyakit lain dengan mudah.

“Beliau meminta saya menjaga pemakanan supaya tidak dijangkiti penyakit dengan mudah. Najib banyak memberi kata-kata semangat kepada saya. Beliau luangkan masa datang menziarah selepas mengetahuinya menerusi berita”

“Sebagai tuan rumah, saya terima kedatangannya dengan hati terbuka sebagai tetamu untuk bertanya khabar secara lebih dekat. Sebenarnya, setiap tahun ketika sambutan Aidilfitri saya selalu diundang di kediaman rasmi Perdana Menteri,” katanya kepada Harian Metro.

Sebelum ini berita mengenai keadaan kesihatan Ebby mendapat liputan meluas apabila beliau disahkan menghidap penyakit buah pinggang dan jantung hingga menyukarkan beliau untuk bekerja. (rtky/w)


“Lakonan Tak Kayu, Sufian Suhaimi Lagi Bagus Dari Fattah”

Nampanya Sufian Suhaimi bukan saja berbakat dalam bidang nyanyian, malah mempunyai bakat terpendam dalam lakonan. Kemunculan sulungnya dalam telemovie Bayang yang disiarkan pada Sabtu lalu mendapat respon positif daripada penonton.

Menerusi perkongsian di Instagram, Suhaimi bertanyakan kepada peminatnya mengenai lakonannya sama ada ‘kayu’ atau tidak. Rata-rata netizen memuji penyanyi tersebut yang tidak ‘kayu’ langsung, serta tidak kekok dan berjaya menghidupkan watak yang diberikan.

“Terima kasih kepada semua yang menonton #Bayang semalam sampai trending! Berdebar sebenarnya nak tunggu kemunculan sulung saya dalam lakonan, takut orang nampak kayu yang berlakon. So kayu ke tak kayu?” tulisnya.

Ada yang mahu melihat Sufian untuk terus berlakon jika diberikan peluang. Tidak kurang juga, ada segelintir netizen membandingkan Sufian dengan pelakon sensasi, Fattah Amin.

Di dalam keterujaan netizen memuji penyanyi Di Matamu itu, ada beberapa netizen mengkritik bentuk fizikalnya yang terlalu kurus dan cengkung serta meminta Sufian untuk makan lebih banyak.  Apa pun ramai yang mengatakan Sufian mempunyai potensi untuk terus muncul di kaca televisyen.


Ibu Dedah Ruhainies Kahwin Tahun Depan

Tidak lagi berahsia mengenai status hubungannya bersama kekasih yang dikenali sebagai Mr E, baru-baru ini ibu Ruhainies, Che Bunga Salleh mendedahkan bahawa anaknya itu bakal berkahwin tahun depan.

Menurut ibunya lagi, dia mahu anak-anaknya berkahwin mengikut giliran dimana kakak Ruhainies iaitu pelakon Risteena yang akan melangsungkan perkahwinan tahun ini.

BACA: “Kalau Jodoh Mat Despatch Pun, Ruhainies Akan Cinta Seikhlas Hati”

“Saya semahunya mahu anak-anak berkahwin ikut giliran. Biarlah Risteena melangsungkan perkahwinannya yang akan berlangsung tahun ini kemudian barulah Ruhainies menyusul tahun depan.

“Jujur, saya sangat teruja melihat anak-anak bahagia dengan pasangan masing-masing. Tidak sabarnya menyambut menantu dan melihat keluarga jadi lebih besar,” katanya kepada Harian Metro.

Dalam pada itu, ibu kepada dua pelakon cantik itu mahu anak-anaknya disatukan mengikut adat melayu bermula daripada merisik, bertunang dan barulah bernikah.

Terdahulu, Ruhainies mengakui sudah menerima lamaran Mr E juga ahli perniagaan yang kini menetap di London serta memiliki tiga cawangan butik terkenal di Malaysia. Kekasihnya itu juga turut menghadiahkan sebentuk cincin yang ditempah khas.


Sherry Ibrahim Bengang Difitnah Buat Muka

Berterusan didakwa membuat pembedahan muka, Sherry Ibrahim berang apabila seorang individu menuduhnya menipu dengan menafikan kenyataan tidak pernah mengubah wajah yang kini ramai perasan tampak berbeza.

Lebih terkilan apabila individu berkenaan juga turut mengheret keluarga Sherry dalam hal ini. Menerusi Instagram, Sherry memuat naik kenyataan wanita itu kerana terlalu berang dengan tuduhan tersebut.

“Astaghfirullah al-Azim. Banyak yang dia tulis tapi malas nak letak semue. Sebab membuatkan ig I nampak tak cantik. I akan marah kalau ianya melibatkan keluarga dan menjatuhkan fitnah sambil menyebarkan,” tulisnya.

Dalam masa yang sama, wanita berkenaan turut mendakwa mengenali rapat ahli keluarga Sherry. Bagaimanapun Sherry menafikan mengenali wanita itu dan menganggap ianya fitnah kerana membuat tuduhan liar.

Sebelum ini, netizen juga turut memperkatakan perkara sama, iaitu wajah Sherry yang kini nampak berbeza seperti membuat pembedahan wajah. Namun Sherry terus menafikan dan mendakwa ianya kerana teknik mekap. (rtky/w)


Neelofa Bantu 10 Keluarga Susah

Bukan saja cantik dan merupakan wanita bekerjaya, Neelofa juga aktif melakukan aktiviti kebajikan membantu mereka yang memerlukan. Jelas Neelofa, tahun ini kumpulannya fokus untuk membantu lebih ramai keluarga.

“Saya dan peminat iaitu NeelofaTeam sering menjalankan aktiviti seperti ini sepanjang 2018. Bezanya tahun ini, saya memilih untuk melakukannya pada skala yang lebih besar dan kumpulan sasaran yang lebih luas”

“Sejujurnya, aktiviti sebegini memberikan satu pengalaman yang sangat membuka mata saya tentang erti kehidupan dan pengorbanan,” jelasnya kepada portal My News Hub mengenai hal berkenaan.

Kesinambungan daripada aktiviti kemasyarakatan yang dilakukan tahun lalu, kali ini Neelofa mengambil inisiatif membantu 10 keluarga menerusi CSR Neelofa x NeelofaTeam yang diadakan di Kuala Selangor.

Selain daripada barangan asas seperti beras, gula dan makanan, Neelofa juga turut menyumbang set meja makan, peti ais, mesin basuh, dapur memasak dan juga sedikit sumbangan kewangan kepada mereka.

Usaha murni Neelofa juga turut mendapat kerjasama daripada Jabatan Kebajikan Masyarakat dan beberapa organisasi lain. Kagum betul dengan sikap Neelofa yang dalam diam membantu yang memerlukan. (rtky/w)


Kritikal Di ICU, Isteri Minta Doakan Mamat Khalid

Pengarah terkemuka tanah air, Mamat Khalid kini dilaporkan berada dalam keadaan kritikal selepas mengadu sakit dada dan batuk, Jumaat lalu. Beliau kini dirawat di Unit Rawatan Rapi (ICU) di sebuah hospital swasta di Petaling Jaya.

Dalam perkembangan terbaru, isteri beliau, Hasmah Hassan memberitahu, suaminya itu dikomakan untuk membolehkannya berehat dan keluarga juga tidak dibenarkan untuk melawat.

“Maaf ya, abang masih dikomakan untuk tempoh 48 jam. Sesiapa pun tak dibenarkan melawat,” katanya kepada Harian Metro.

Dalam pada itu, Hasmah turut meminta kepada orang ramai terutama peminat karya Mamat Khalid untuk mendoakan suaminya itu agar kembali sihat.

Terdahulu, pada April 2017, Mamat Khalid pernah dimasukkan ke ICU di sebuah pusat perubatan di Ampang, Selangor akibat kepenatan dan sesak nafas.


Video Wanita Mirip Fathia Latiff Tidak Bertudung Tersebar?

Hari ini timbul kekecohan di media sosial apabila sebuah video menunjukkan seorang wanita berambut pendek mirip pelakon Fathia Latiff tersebar. Video tersebut memaparkan wanita itu sedang berkaraoke bersama seorang lelaki di khalayak ramai.

Menerusi video yang dimuat naik oleh Instagram Makcik Puaka itu, video tersebut dipercayai dirakam di sebuah kafe di Shah Alam.

“Malam tadi @sisturz_stalker share igstory cafe di Shah Alam ni, tak cam sapa so admin pon tak ambik tau la, lepas tu makcik dpt sekali lg dr follower lain. Admin pun tengok, 2-3 kali makcik ulang, ni Fathiya Latif ke?.

Menerusi Insta Story, Fathia dilihat ada memuat naik rakaman video di lokasi yang sama di dalam video yang telah tersebar itu namun dari sudut pandangan berbeza.

Bagaimanapun, tidak dapat dipastikan sama ada benar atau tidak wanita itu adalah Fathia. Apa pun kita tunggu saja penjelasan lanjut daripada Fathia sendiri.


“Tak Apa Sayang, Tuhan Tahu Apa Kita Buat”

Minggu lalu kecoh di media sosial kisah mengenai Kapten Azrin yang telah menceraikan isteri pertama Nor Azura. Ekoran itu, rata-rata netizen mengecam suami kepada Instafamous King Coco itu.

Menerusi Instagram, King Coco meluahkan rasa sedih serta memohon maaf kerana tidak dapat mempertahankan suami tersayang apabila diserang netizen berhubung isu tersebut.

“Sayang, maafkan aku jika tempias ini menganggu mu, padahal kau tak pernah melakukan apa apa. Kau bersama aku waktu aku tak punya siapa siapa 2 tahun lepas. Kau meneutralkan pemikiran aku sewaktu dihentam kiri dan kanan, kau sumber inspirasi aku.

“Tapi tidak aku skrg, aku tidak dapat mempertahankanmu sewaktu netizen yang rata rata tidak tahu tentang apa yang terjadi tetap menempelak mu, maafkan aku.

“Kau masih tersenyum, katakan “takpe sayang, tuhan ada. Tuhan tahu apa kita buat” itu yang masih terungkap dibibir kemas mu,” tulisnya.

Dalam pada itu, King Coco memuji suaminya seorang yang sangat baik dan sentiasa mementingkan keluarga lebih dari dirinya sendiri. Katanya lagi, suaminya itu jugalah yang sanggup membantu dirinya ketika dia jatuh suatu ketika dahulu.

“Bagaimana aku tak sayangkan diri kau? Kau seorang yang sangat baik, bapa yang memikirkan tentang keluarga dari diri sendiri. Itulah sifat mu yang tiada siapa tahu selain aku. Tapi tetap netizen menempelak mu.

“Sewaktu aku hampir merasa dunia ni gelap kau yang hulurkan tangan seikhlasnya untuk mengambil aku sebgai isteri walau ditentang oleh org sekeliling, kau tetap ada dibelakang aku,” katanya.

Dalam pada itu, King Coco turut mendoakan agar mereka kuat untuk berdepan segala dugaan mendatang dan terus istiqamah.

Susulan khabar angin mengatakan King Coco sudah tidak lagi bermadu, Kapten Azrin mendedahkan dia telah menceraikan isteri pertamanya itu pada awal bulan Oktober 2018.


Maya Karin Dedah Pengalaman Diserang Anxiety

Pelakon dan penyanyi Maya Karin baru-baru ini mendedahkan pernah berdepan berdepan detik mencemaskan apabila diserang Anxiety atau perasaan gemuruh.

Berkongsikan pengalamannya itu, Maya memberitahu dia sukar untuk bernafas walaupun ketika itu dalam keadaan tenang dan tangannya akan menggigil secara tiba-tiba.

“Macam ni la perasaan saya 30 saat sebelum nak buat persembahan kat Maharaja Lawak Mega 2018 dengan Shiro.

“Tapi terpaksa terjun. I’m trying to conquer my general anxiety problem yang dah semakin lately, over simple things. Omg I felt like I’m gonna die. Tak boleh bernafas. Severe anxiety is a weird thing. Tiba-tiba je my hands can shake walaupun jalan-jalan kat mall je,” tulisnya menerusi Instagram.

Perkongsian Maya itu mendapat perhatian netizen dimana ada yang berkongsikan pernah berdepan masalah yang sama seperti pelakon cantik itu.

Bagi kebanyakan orang, rasa panik, fobia, gugup, gementar atau bimbang adalah lumrah dan hanyalah sementara. Tetapi sebenarnya jika keresahan berlaku terlalu kerap ia merupakan satu gangguan yang tidak normal.


Netizen Bengang Status Rasis Sufian Suhaimi

Dalam kesibukan membuat persiapan menjelang Anugerah Juara Lagu tidak lama lagi, ada cerita yang tak sedap di dengar mengenai penyanyi sensasi, Sufian Suhaimi.

Baru-baru ini, Sufian ada memuat naik gambarnya di Instagram berserta kepsyen yang mengundang kemarahan netizen. Status yang dikatakan berbaur rasis itu dikecam teruk oleh netizen.

BACA: Sufian Suhaimi Pecah Rekod, Di Matamu Raih 50 Juta Tontonan

Diruangan komen, rata-rata netizen bengang dengan penyanyi itu yang tidak sepatutnya menggunakan perkataan tersebut.  Ada segelintir netizen terkilan dengan tindakan Sufian kerana dia merupakan pemegang Ijazah Sarjana tetapi seolah tidak tahu bahawa perkataan tersebut tidak boleh digunakan sesuka hati.

Selepas dikecam teruk, Sufian dilihat menukar kepsyen gambar tersebut. Bagaimanapun, status barunya itu menaikkan lagi kemarahan netizen kerana penyanyi itu sepatutnya membuat permohonan maaf dan bukannya bersikap lepas tangan.

Kata netizen lagi, disebabkan isu ini mungkin karier penyanyi itu akan berakhir tidak lama lagi. Netizen juga mendakwa mungkin ini sebab mengapa Elfira tidak mahu meneruskan hubungan dengan penyanyi itu.

Apa pun diharap selepas ini Sufian lebih berhati-hati sebelum memuat naik sesuatu di media sosial.


Mahu Menangi Hadiah Bernilai RM20,000? Jom Sertai Peraduan TikTok Watsons Ini

Sebut sahaja Watsons rata-ratanya pasti mengetahui tempat yang berpuaka ini. Mana tidaknya apabila masuk sahaja ke Watsons, keluar daripada kedai tersebut sudah semestinya ada beg plastik Watsons di tangan.

Boleh rambang mata lihat barangan yang ada di Watsons tahu. Kejadian sebegini selalunya dimenangi oleh kaum wanita. Itu belum lagi sale yang menjunam diadakan. Tipulah kalau masuk Watsons tidak beli apa-apa.

Dan kali ini sempena Tahun Baru Cina, Watsons Malaysia menampilkan klip video yang membawa mesej yang mendalam untuk semua orang. Keseluruhan stail video ini diarahkan oleh Beatrice Looi dan diinspirasikan dari zaman kegemilangan Shanghai pada abad ke 20 dan 21.

#HappyBeautifulYear drama muzikal ini menceritakan persengketaan diantara tiga adik beradik. Persengketaan cerita bermula apabila adik si bongsu menggunakan pakaian, barang kemas dan juga alat solek kepunyaan kakak yang sulung.

Video klip ini berakhir dengan mesej yang ingin disampaikan kepada semua bahawa di hari yang meriah, segala perbezaan ditolak tepi dan bersatu bersama-sama meraikan perayaan dan bergembira bersama walaupun adanya perbezaan diantara mereka.

Jadi apa kata kali ini, anda tarik rakan mahupun saudara anda yang kurang gemar untuk bersiap itu sertai peraduan #HappyBeautifulYear Watsons yang menjanjikan hadiah bernilai RM20,000 ini!

Senang sahaja caranya, anda hanya muat turun aplikasi Tik Tok, muatnaik video anda menyahut cabaran tarian Watsons Beautiful Year 2019 dengan menggunakan lagu rasmi di akaun rasmi TikTok Watsons Malaysia dengan tanda pagar #HappyBeautifulYear.

Akhir sekali, anda akan dimaklumkan jika penyerahan anda berjaya. Jadi apa tunggu lagi cepatlah sertai peraduan #HappyBeautifulYear ini. Mana tahu RM20,000 itu milik anda.


“Sepondan Saya Pun, Saya Yang Harumkan Nama Negara”

Sering dilabel sebagai ‘pondan’, chef selebriti terkenal, Chef Wan berkata beliau sudah lali dan masak dengan perkataan itu kerana sejak kecil lagi beliau digelar dengan nama sedemikian.

Menerusi perkongsian di Instagram, Chef Wan memberitahu orang ramai masih menggelarnya pondan walaupun beliau sudah berkahwin, mempunyai anak dan kini sudah bercucu. Biarpun ramai yang menghinanya, namun beliau berbangga kerana telah mengharumkan nama Malaysia di mata dunia.

“Sibuk di luar sana orang asyik nak mengaibkan saya yang mengatakan saya ni Pondan dan Bapok Tua! Dari zaman kanak-kanak lagi saya dah lali dan masak dengan label ini. Sampai dah kawin, beranak pinak sehingga bercucu pun saya masih di Pondan kan! So i have hired an instructor nak keras kan mana yang lembek hari ini!

“Sepondan saya ni pun saya juga yang mengharum kan nama negara sekian lamanya. Berkorban untuk seisi keluarga dan masyarakat selama ini yang mana some of them yang menghina dan mengutuk saya pun tak mungkin melakukan apa yg saya sudah usaha kan selama hidup saya ini,” tulisnya.

Dalam pada itu, beliau berkata netizen yang mengutuknya tidak sepatutnya mengaibkannya sebegitu. Ujarnya lagi, netizen yang menghinanya perlu cermin diri mereka terlebih dahulu.

“These people should be ashamed of themselves and pergi la suluh cermin masing2 pun yang ada hidup mereka cuma kais pagi makan pagi dan kais petang makan petang! Rezeki mereka Allah sempit kan kerja hati mereka yang hitam suka mengaib dan melakukan penganiayaan dan kezaliman keatas manusia yang lain!

Terdahulu, Che Wan dikatakan mengeluarkan kenyataan mahu menampar DS Najib. Bagaimanapun, Chef Wan telah pun membuat permohonan maaf terhadap bekas Perdana Menteri itu dan mengakui kenyataan itu dibuat dalam keadaan marah.


"Mana Ada Orang Kecam Sebab Pakai Tudung Dik!"

Menerusi entri terbaru, Micheal Ang meluahkan rasa geram dengan kenyataan bodoh ‘seseorang’ yang memaklumkan imannya mula goyang apabila tindakannya berhijrah dan memakai tudung dikecam orang ramai.

Terpanggil untuk buat video ni! Lain kali nak bagi alasan atau buat statement pakai otak sikit! Sakit pulak otak mak baca statement2 tak masuk akal ni! Move on. Shut up for a few months and org Akan lupa kan video tu!

A post shared by  Michael Ang (@michaelang38) on Jan 23, 2019 at 9:39pm PST

Ramai mendakwa rakaman video itu ditujukan khas buat bekas finalis Dewi Remaja, Ernisha yang baru-baru ini memberikan ‘alasan’ tersebut mengapa beliau bertindak membuka tudung dan berpakaian sekdi di kelab malam.

Menurut Mike, alasan tersebut terlalu bodoh untuk digunakan kerana baginya tiada orang yang akan menghina seseorang jika dia bertudung, malah lagi rasa bersyukur jika seseorang itu sudah berhijrah.

Dalam masa sama, Mike meminta Ernisha supaya tidak memberikan alasan-alasan bodoh demi untuk menutup insiden mabuk di kelab malam. Pesan Mike lagi, Ernisha hanya perlu berdiam diri.

Di ruangan komen pula, ramai bersetuju dengan pendapat Mike dan nasihat yang diberikan. Ada juga mendakwa Ernisha patut malu dengan pendapat Mike sebagai orang bukan Islam tetapi lebih memahami dan menghormati Islam. (rtky/w)